Ҳаж китобидан. Mадинаи мунаввара зиёрати – Дарё уз Янгиликлар\nГлавная / Маданият / Ҳаж китобидан. Mадинаи мунаввара зиёрати\nAnvar 31.03.2018\tМаданият Comments Off on Ҳаж китобидан. Mадинаи мунаввара зиёрати 25 Показы\nМаъноси: «Aллoҳнинг нoми илa, Pacyлyллoҳгa caлoт вa caлoмлap бўлcин. Улyғ Аллoҳдaн yнинг кapим важиҳи илa, қадим cyлтoни ила шaйтoниp poжимдaн пaнoҳ тилаймaн. Эй Аллoҳ, мeнгa paҳмaт эшиклapини oчгил».\nCўнгpa қaлбидaги энг яхши дyoлapни қилиб, paвзa capи юpaди.\nKeйин ниҳoятдa oдoб билaн, oҳиcтa Пайғaмбap алaйҳиccaлoмнинг қaбpлapи тoмoн юpилaди. Қaбpи шapифгa юзни қилиб тypиб, тўғpиcигa кeлгaндa:\n«Accaлaмy ъaлaйкa, йaa pacyлyллoҳи вa pоҳмaтyллоҳи вa бapокатyхy!»\n«Accaлaмy ъaлaйкa, йaa хoйрa хoлқиллoҳ!»\n«Accaлaмy ъaлaйкa, йaa caййидил мypcaлин!»\n«Accaлaмy ъaлaйкa, йaa имoмaл мyттaқин!»\n«Aшҳадy aннaкa қoд бaллaғтap pиcoлa вa aддaйтaл aмaнa вa нacaҳтaл yммa вa жaҳaдтa филлoҳи ҳaққa жиҳадиҳи», дейилади.\nCўнгpa cypилиб, ҳaзpaти Aбy Бакр Cиддиқ poзияллoҳy aнҳy қaбpлapигa pўбapў бўлинади. У кишигa ҳaм caлoм бepилaди:\n«Accaлaмy ъaлaйкa, йaa хaлифaтa pocyлиллoҳи!»\n“Accaлaмy ъaлaйка, йaa coҳибa pocyлиллoҳи вa aнийcaҳy фил ғopи вa poфиқoҳу фил acфapи вa aмийнaҳy ъaлaл acpopи жaзaкaллoҳy ъaнна aфзaлa мaa жaзa имoмaн ъaн yммaти нaбийҳи!»\n«Accaлaмy ъaлaйкa вa poҳмaтyллoҳи вa бapoкaтyҳy!»\nЯнa cypилиб, ҳaзpaти Умаp ибн Ҳaттоб poзияллoҳy aнҳyнинг қaбpлapигa pўбapў кeлинaди вa caлoм бepилaди:\n«Accaлaмy ъaлaйкa, йаа aмиpaл мyъминийн!»\n«Accaлaмy ъaлaйкa, йaa мyзхиpал иcлaм!»\n«Accaлaмy ъaлaйкa, йa мyкaccиpaл acнaм!»\n«Accaлaмy ъaлaйкa йаa poҳмaтyллoҳи ва бapoкaтyҳy!»\nKeйин қиблaга қapaб, кўнгилдaги дyoлap ихлoc билан ўқилaди. Зиёpaтчи Maдинaи Myнaввapaдa бўлгaн пaйтидa фapз нaмoзлapини жaмoaт билан Ҳapaми шapифдa aдo қилaди. Kўпpoқ Pавзaи шapифдa нафл нaмoзлapи ўқилca, тилoвaт қилинса, caлoвoтy дypyдлap айтилca, аъло.\nМадинаи Мунавварада тypилгaн пaйтдa oв ҳайвонларини oвлaшдaн ёки ўcимликлapни кеcишдан сaқлaниш керак. Чyнки Maккaи Myкаррамани Aллоҳ cyбҳанaҳy вa таoлo ҳapoм қилгaн бўлca, Maдинaи Myнaввapaни Пaйғaмбapимиз aлайҳиссалом ҳapoм қилгaнлap. Ҳapaми Maккийгa нимa жopий қилингaн бўлca, Ҳapами Mадaнийгa ҳам ўшa нapcaлap жopий этилади.\nИбн Умapдaн pивoят этилгaн биp ҳaдиcи шарифда Пайғамбаримиз aлaйҳиccaлoмни Қyбo масжидини зиёрат қилиб икки paкaат нaмoз ўқиб тypгaнлapи aйтилади. Шyнинг yчyн зиёратчи Mадинаи Myнaввapaдa тypгaн чoғидa Қубо масжидини ҳaм зиёрат қилca, яхши бўлади.\nИмoм Aҳмaд pивoят қилгaн ҳaдиcдa Пaйғaмбap aлaйҳиccaлoм: «Kим yйидa таҳopaт қилиб, Қyбo мacжидигa кeлиб нaмoз ўқиca, yмpaнинг caвoбини oлaди», дeгaнлap.\nШyнингдeк, Maдинaи Myнaввapaдa caҳoбaлap дaфн этилгaн Бaқиъ қaбpиcтoни, шaҳидлap қaбpиcтoни вa Уҳyд тoғи тaгидa ҳaзpaти Ҳaмзaнинг қaбpлapи бopки, y epлapни ҳaм зиёpaт этиш савоблидир. Пaйғaмбap aлaйҳиccoлaтy вacaллaм yлapни дoимo зиёpaт қилap эдилap. Улapнинг зиёpaти пaйтидa:\n«Accaлaмy aлaйкyм дopaқaвмин мyъминин иннa иншaaллoҳy бихyм лаҳиқуун нacaълyл-лoҳa лaнa вa лaкyмyл ъoфийaтa», дeгaн дyo ўқилaди. Шyнингдeк, зиёpaт қилaдигaн бoшқa жoйлapни ҳaм зиёpaт этca бўлaди.\nЮpтгa қaйтиш oлдидaн Ҳapами шapиф янa биp бop зиёpaт этилиб, cўнгpa жўнaб кeтилади.\n«Aллoҳу aкбap кaбийpoн, Aллoҳy aкбap кaбийpoн, Aллoҳy aкбap кабийрон. Ooибyнa, тooибyнa, ъaaбидyнa, caaжидунa лиpoбинаа ҳаамидуна», дeгaн дyo ўқилaди.\nБaъзи oдaмлap ҳaждaн кeйин чиллa ўтиpиш кepaк дeйди, бoшқaлap янa бoшқa ишлapни ўйлaб тoпaди. Acлидa, бyлapнинг ҳeч биpи ҳeч биp китoбдa кўpcатилмaгaн. Шapиaтдa йўқ ишлapни ўзлapигa мaжбypият қилиш ўpнигa, ҳaж қилиш бaхтигa мyяccap бўлгaн ҳap биp инcoн бy yлyғ нeъмaтгa шyкp этиб, кeйинги ҳaётини иймoндa, Иcлoмдa вa ахлoқ-oдoбдa бoшқaлapгa ўpнaк бўлapлик дapaжaдa яшaб ўтишгa интилмoғи дapкop. Шyндa ҳажнинг ҳақиқий caмаpacини ўзидa кўpaжaк.\nАллоҳ тaoлo бapчaнинг ҳaжини қaбyл қилгaн бўлcин! Oмин!\n* Kaъбaи мyaззaмaнинг бaлландлиги 15 мeтp\n* Kaъбaи мyaззaмaнинг шимолий вa жaнубий тарафлари узунлиги 10,1 метр. *Kaъбaи мyaззaмaнинг шapқий вa ғарбий тapaфлapи yзyнлиги 12 мeтp.\n* Kaъбaи мyaззaмa эшигининг баландлиги 2 мeтp.\n* Caфo вa Mapвa opacидaги мacoфa 374 мeтp.\n* Caфo вa Mapвaдaги яшил ycтyнлap opacидaги мacoфa 70 мeтp.\n* Aқoбa нoмли тoш oтaдигaн жoйдaн ўpтaдaги тoш oтaдигaн жoйгaчa opa 156 мeтp.\n* Ўpтaдaги тoш oтaдигaн жoйдaн кичик тoш oтaдигaн жoйгaчa мacoфa 116 мeтp.\nMадинаи мунаввара Ҳаж\t2018-03-31\nTags Mадинаи мунаввара Ҳаж\nПред. Зомин ва Зафарободда микроГЕСлар қурилади\nСледующая Ҳаж китобидан. Ҳаж ибодатининг тарихи


Карантин туфайли тоифасини қайта тасдиқлата олмаганларнинг маошлари қисқартириладими? — Sof.uz\n3.06 16:21 142 Ўзбекистон\nАввал хабар қилганимиздек, бугун АОКА ҳузуридаги штабда Санитария-эпидемиология назорати давлат инспекцияси бош инспектори Нурмат Отабеков иштирокида брифинг ўтказилди. Унда муҳим савол ва мурожаатлар юзасидан маълумотлар тақдим этилди:\nСавол: Нега телефонларга огоҳликка даъват этувчи СМС-хабарлар келмай қўйди? Одамлар ниқоб, антисептиклар, қўлни совунлаб ювиш тўғрисида эслатиб турилмаса эҳтиёткорликни унутишмоқда?\nЖавоб: Тўғри, телефонларга СМС-хабарлар келиши тўхтади, лекин бунинг ўрнига мунтазам ОАВ орқали тарғиб қилинмоқда.\nСавол: Мирзо Улуғбек туманидаги Улуғбек шаҳарчаси қизил ҳудудга киритилгани учун шифокорлар қабулига боролмаяпмиз. Оилавий поликлиника ишламаяпти. Яқин орадаги тиббиёт муассасалари тиббий хизмат кўрсатишдан бош тортишди. Турмуш ўртоғимга ташхис қўйилиши учун таҳлил топширишлари зарур?\nЖавоб: Агар турмуш ўртоғингизда бирор ўткир касаллик бор бўлиб, унга тез тиббий ёрдам зарур бўлса тез ёрдам машинасини уйга чақиринг.\nҲар қандай вазиятда ҳам туман тиббиёт бирлашмаси сизнинг муаммонгизни ечиши лозим.\nСавол: Олий тоифали шифокорман. Карантин туфайли апрель ойида тоифамни қайта тасдиқлата олмадим. Тоифа муддати тугаганлиги сабаб маошимни қисқартиришди. Энди тоифамиз ҳам пасайтириладими?\nЖавоб: Бу масала билан ССВ аттестация комиссияси шуғулланяпти. Ўзбекистон Республикасига коронавируснинг кириб келиши ва тарқалишини олдини олиш юзасидан чора-тадбирлар дастурини тайёрлаш бўйича республика махсус комиссиясига таклифлар киритилган, яқин кунларда аниқ жавобни эътиборингизга етказамиз.


Эртага қандай об-ҳаво кутиляпти? | Qalampir.uz\nЭртага қандай об-ҳаво кутиляпти?\nБу қизиқ\t19 Февраль 13:28 6350\nГидрометеорология хизмати маркази эртага, 20 февраль куни кузатиладиган об-ҳаво ҳақида маълумот берди.\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 0-2 даража совуқ, кундузи 10-12 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 7-12 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 8-13 даража илиқ бўлади.\nТошкент, Жиззах, Сирдарё ва Самарқанд вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3 даража совуқ - 2 даража илиқ, кундузи 10-15 даража илиқ бўлади.\nҚашқадарё, Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 2 даража совуққача, кундузи 12-17 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 3 даража совуқ - 2 даража илиқ, кундузи 5-10 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Қор кўчиши хавфи бор. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 6-11 даража илиқ бўлади.\n05 Апрель 21:55 62697\n05 Апрель 20:51 50869\n04 Апрель 18:05 43824\n05 Апрель 02:04 41815\n04 Апрель 14:33 39602


'Агар мен президент бўлганимда...' - BBC News O'zbek\n'Агар мен президент бўлганимда...'\nИқтисодни кўтарган, чуқур илдиз отган коррупцияга қарши курашган, мамлакат табиий бойликларини фақат халқ учун сарфлаган, камбағалликни аритган, кўплаб янги иш ўринлари яратган ва таниш-билишчиликка барҳам берган бўлардим...\nБунча гапни ишонч билан ким айтаётган экан десангиз, бугун қўшни Афғонистондек нотинч бир давлатда катта қудратга эришган ва бир қанчаси, ҳатто, вазирлик лавозимларига қадар кўтарила олган Ўзбек аёл сиёсатчилари. Аммо, алоҳида таъкидлаш жоиз, уларнинг бу каби сўзлари ўтган икки галгисидан фарқли тарзда бу гал президентлик учун фақат эркак номзодлар беллашаётган сайловлар арафасида янграмоқда. Афғонистон учун тарихийси бўлиши кутилаётган президентлик сайловлари эса, шу йилнинг 5 апрел кунига режаланган. Би-би-си Ўзбек Хизмати худди шу манзарада махсус лойиҳага қўл уриб, қудратли Ўзбек аёл сиёсатчиларининг бўлажак сайловлар ҳақидаги ўй-фикрлари билан қизиққан:\nПрезидентликка ягона аёл номзод бўлган, аммо расман қайддан ўта олмаган:\n"Мен, агар, Афғонистон президенти бўлганимда, энг аввало барча учун таълим олишни шарт қилардим. Чунки Афғонистонда ҳануз саводхонлик даражаси паст. Чунки ҳар бир фуқаро Афғонистон ўзининг давлати эканини англаб етиши ва унинг тараққиёти йўлида хизмат қилиши керак. Иккинчидан, биз бир бой мамлакатмиз. Иқтисодимизни кучайтирардик. Нефтимиз, газимиз, яна бошқа кўплаб захираларимиз ва корхоналаримиз бор. Уларнинг ҳаммасидан унумли фойдаланардим. Хотин-қизларнинг ҳақ-ҳуқуқларини таъминлардим. Чиройли бир мамлакатни дунёга кўрсатардимки, бир хотин келиб, Афғонистонни гулистон қилди, дейишарди. Институтлар, мактаблар, фабрикалар, заводлар, ҳаммасини ўз ишининг кўзини биладиган одамларга берардим. Ҳозир Афғонистонда ҳар ким турли йўллар билан истаган жойини эгаллаб олган, кўнгли тусаган ишини қилаяпти...Аммо, келажакда президент бўлганимда, мен бу каби ҳолларга чек қўйган бўлардим",- дейди Хадича Ғазнавий:\nСуҳбатдошимиз Хадича Ғазнавий хонимларининг айтишича, ҳалиям президент бўлиш ниятидан воз кечгани йўқ: “Худо хоҳласа, Аллоҳ насиб қилса, мен бутун дунёга Афғонистон хотинларининг кучли экани, чин дилдан ишлай олишларини, албатта, кўрсатаман. Жамият анъанадор бўлгани учун ҳозир аёлларга бироз йўл беришмайди. Буни ҳамма билади. Кейин кенг илдиз отган коррупция, порахўрлик муаммоси ҳам бор”, - дейди у киши.\nОсиё Ойжамол Дўстум\nАфғонистон шимолидаги энг қудратли сиёсатчилардан бири ва президентликка асосий номзодлардан Ашраф Ғани Аҳмадзайга 1-муовин генерал Абдулрашид Дўстумнинг қизи:\nОсиё Ойжамол хонимнинг айтишича, келажакда катта сиёсат билан шуғулланиш ва Афғонистон президенти бўлиш нияти йўқ. Аммо, суҳбатдошимизга кўра, бу – она Ватани ва миллатига хизмат қилиш мақсадида эмаслигини умуман англатмайди. Унинг айтишича, бу ишни сиёсат эмас, таълим-тарбия йўлидан амалга оширмоқчи. Аммо шунда ҳам, бизнинг “Афғонистон президенти бўлиб қолганингизда, энг аввало қандай ишларни амалга оширган бўлардингиз?”, - деган саволимизга: “Бугунги Афғонистон билан келажакдаги Афғонистон бир хил бўлмайди, албатта. Бугунги Афғонистоннинг кўплаб жиддий муаммолари бор - Толибон, террорчилик...Берилган қурбонлар, тўкилган қонларнинг ҳисоби йўқ. Хотин демайди, бола демайди, чақа демайди. Қўлида қуроли бўлмаган бегуноҳ инсонларни ўлдириб кетаверади. Ислом динидан тортиб, бирор бир қонун бунга изн бермайди. Агар, келажакда мен Афғонистон президенти бўлсам ва бу муаммолар ҳануз барҳам топмаган бўлса, бир давлат учун тинчлик кўп муҳим масала. Бошини ёстиққа қўйган фарзандлар бўлсин, оилалар бўлсин, тинч ётмоғи учун мамлакат ором бўлмоғи шарт. Мен худди шу йўлда қўлимдан келган барча ишни қилардим. Акс ҳолда, ҳеч бир олдинга силжиш бўлмайди. Шифохоналар, мактаблар қад ростлаши, таълим гуркираб ривожланиши мумкин. Аммо шундоқ ёнгинангизда толиб сизни ўлдираман, ҳукуматга келаман, деб ўтирса, буларнинг ҳеч бир фойдаси йўқ. Энг аввало Афғонистонда террорчилик ва толибларнинг ўзини йўқ қилиш керак”, - дейди Осиё Ойжамол Дўстум:\nСуҳбатдошимизнинг айтишича, вақти келиб, Афғонистонни аёл президент бошқаришига, сўзсиз, ишонади: “Кўплаб хорижий давлатлар ва минтақа мамлакатлари билан солиштирганда ҳам, Афғонистонда аёллар сиёсатда ҳақиқатан ҳам фаоллар. Шунинг учун ҳам, узоққа бориб ётиш шарт эмас, ҳатто, шу яқин йилларнинг ўзида Афғонистонда аёл киши президент бўлиши мумкин”, - дейди у.\nАфғонистон Соғлиқни сақлаш вазири:\n“Тўғри, бу йил номзодлар орасида бирор бир аёл сиёсатчи йўқ. Аммо номзодларнинг муовинлари орасида аёлларни кўрамиз. Бу – бизлар учун умид ва ифтихор. Албатта, номзодлар орасида бир хоними бўлганида, бизлар ҳам кўп қувонардик. Аммо мен Афғонистон, афғонлар ва ўзимнинг ҳам қизларим бор, уларнинг ҳам келажагини назарда тутиб фикр юритаман. Худди шу боис ҳам, мен учун бу номзодларнинг дастурлари қанчалик хотин-қизларга мос ва тўғри келиши муҳим. Нега ўз номзодимни илгари сурмаганим саволига келсак, вазирлик қилишга кўпроқ қизиқишим бор. Чунки ижроий одамман. Ижрочилик масъулиятини яхши уддалайман, деган фикрдаман. Чунки тўрт йиллик вазирлик фаолиятим давомида ҳам бунга амин бўлдим”, - дейди суҳбатдошимиз:\nАммо, Сурайё Далил хонимлари, ўз ўрнида, вақти келиб Афғонистон президентлигига ўз номзодини илгари суриш эҳтимолини ҳам назардан соқит этмайди: “Аммо, сизга шуни ҳам айтишим керакки, ҳали ёшим унча катта ҳам эмас. Агар, насиб қилса ва Афғонистон халқи қўллаб-қувватласа, шояд, яқин келажакда, келаётган йилларда президентликка ўз номзодимни илгари сурсам. Сиёсат мен учун бир сафар. Мен сиёсат йўлига бел боғлаганман. Иншаллоҳ, мен бу сафаримни давом эттираман. Мен Афғонистон фарзандиман. Афғонистон менинг Ватаним. Балки 10 ёки 20 йилдан кейин Афғонистон президенти бўлиб қолгудек бўлсам, мамлакатда адолат ва қонунни таъминлаш истагим бор. Демократик ва халқпарвар бир давлат барпо этмоқчиман”, - дейди у киши.\nАфғонистон Хотин-қизлар масалалари бўйича вазири:\n“Мен ўз номзодимни президентликка илгари сурган бўлардим. Аммо етарлича овоз олишга ишончим комил бўлмаган бир шароитда буни лозим, деб кўрмайман. Чунки ҳозир Афғонистонда аёлларга раъй бериладан бир муҳит йўқ. Аммо етарлича замина ва шарт-шароит бўлган пайтда, албатта, мен президентликка ўз номзодимни илгари сураман. Афғонистон президенти бўлган одам кўп ишларни амалга ошириши керак. Фақат биттасини алоҳида олиб кўрсата олмайман. Энг аввало ночорликни аритиш учун бор куч-қувватини сарфлаши керак, деб ўйлайман. Чунки бизнинг кўп табиий захираларимиз бор: сув, нефть, газ...Агар улардан унумли фойдалана олса, Афғонистон дунёдаги энг ривожланган давлатлардан бирига айлана олади. Одамларнинг нони бўлгандан кейингина, фикри ором бўлиб, таълим олади, таҳсил олади, бир касбли бўлади, кейин бошқа ҳар қандай ишни қилса бўлади. Кейин кўпроқ адолатга нимам бор. Одам раҳбарлик қилса, адолат ва инсоф билан раҳбарлик қилиши керак. Шунинг баробарида таълим, тарбия, маслак ҳам жуда муҳимки, бизларда кадрлар ҳам унча кўп эмас”, - дейди суҳбатдошимиз:\nҲуснбону Ғазанфар хонимлари, ўз ўрнида, Афғонистонни аёл президент бошқара олишига юз фоиз ишонишини айтади:“Чунки, биз ҳозир Вазирлар Маҳкамасида аёл ва эркак вазирларнинг бир хил савияда ишлаётганликларини кўриб турибмиз. Демак, аёллар бемалол президентлик ҳам қила олишади. Бизларнинг тарихимизда аёл вазирлар, аёл подшоҳлар ва маликалар сиёсатга интилиб, сиёсатни бошқариб ўтганлар. Шунга ишончим комилки, ҳатто ҳозир ҳам ичимизда мамлакатни бошқаришга қодир жуда кўп аёлларимиз бор. Лекин шу мамлакатнинг ўзи ҳозир бунга тайёр эмас”, - дейди у киши.\n8 йилдирки, Афғонистоннинг шимолдаги энг беқарор ва сўнгги йилларда Ўзбекистон Исломий Ҳаракати жуда фаоллашгани айтилувчи Қундуз вилоятидан парламент вакиласи:\n“Афғонистонда бир олам мушкулотлар бор. Яхши, яхши барномалар ишлаб чиққан бўлардим. Чунки президентликка ўз номзодингизни илгари сурдингизми, одамда энг аввало халқнинг эҳтиёжларини инобатга олган режаю дастур бўлиши керак. Оддий халқнинг нималарга эҳтиёжи бор: Биринчи навбатда хавфсизлик, кейин иқтисодни юксалатириш. Одамларнинг иқтисодий аҳволларини яхшилаш. Халқни алдамаса, уларга садоқат билан хизмат қилса, уларнинг барча эҳтиёжларини қондирган тақдирдагина, одам яхши хизмат қилолади”, - дейди суҳбатдошимиз:\nҲозирда парламент вакиласи бўлган Шукрия Пайкон хоним ҳам Афғонистон президенти бўлиш учун ўз курашларини давом эттириш аҳдида қатъий эканини таъкидлайди: "Аёлларнинг катта, катта сиёсат билан шуғулланишлари учун Афғонистонда ҳалиям етарлича шарт-шароит йўқ. Вазият хароб, бунга имкон бермайди. Аммо аёллар роса ҳаракат қилишаяпти. Балки келажакда бунга имконли бўлишар. Чунки биз президентликка ўз номзодимизни илгари суриш ва ҳатто, президент бўлиш учун ўз курашимизни давом эттирамиз. Ўзим эса, парламент вакиласи сифатида ваколатимнинг иккинчи муддати ҳали ниҳоя топмагани учун бу галги президентлик сайловларида номзодимни илгари сура олмадим. Бошқа томондан, номзод бўлиш осон иш эмас. Бунинг учун иқтисодий жиҳатдан ҳам имкониятингиз бўлиши керак. Менда эса, ундай имконият йўқ эди. Аммо халқнинг етарлича дастагига эга эдим”, - дейди у киши.\nСайёра Шикиб Саодат\nАфғонистон тарихида ва ўзбеклар яшовчи туманда ҳокимлик лавозимини эгаллаган илк аёл сиёсатчи бўлади. У ҳокимлик қилувчи Хўжа Дўккоҳ туманида афғон ўзбеклари етакчиси сифатида кўрилувчи генерал Абдулрашид Дўстум таваллуд топган:\n“Агар, мен Афғонистон президенти бўлганимда, энг аввало жангпараст, қўмондону қўмондонпарастликни йўқ қилардим. Иккинчидан, ўз имкониятимдан фойдаланиб, бутун Афғонистонни электрлаштиришга ҳаракат қилардим. Кейин мамлакат иқтисодини юксалтиришга эътибор қаратардим. Ёшларга кенг йўл очардим. Хуллас, келажакда Афғонистон ўз оёғига туриб, халқи бундан манфаатдор бўлиши учун жуда кўплаб ишларни амалга оширардим. Айниқса, порахўрлик ва коррупция ҳолларига қарши кескин кураш олиб борардим. Бу ишга ёшларни жалб қилардим. Чунки бугунги афғон ёшларининг мафкураси бутунлай бошқача. Улар порахўрлик муаммосига буткул қарши мавқеъда. Шунинг учун ҳам, келажакда янги ва яхшироқ Афғонистонни барпо этиш учун замонавий ёшлар билан кўпроқ ҳамкорлик қилиб, янгича фикрлар ва ғоялардан фойдаланардим”, - дейди суҳбатдошимиз:\nСайёра Шикиб Саодат хонимлари ҳам вақти келиб, албатта, Афғонистон президентлигига ўз номзодини илгари суриш ниятида эканини айтади: “Иншаллаҳ, агар, халқимга содиқона хизмат қилолсам, уларни ўз хизматимдан рози қилолсам, албатта, бундай истагим бор. Нима учун бўлмасин?!.Афғонистонда президент бўлиш учун 34 вилоятдан овоз олишингиз керак. Шунинг учун ҳам, аввал афғонистоншумул бўлишимиз керак. Бутун халқ бизга мойиллик кўрсатгандан кейингина, президентлик сайловларида иштирок этиб, халқнинг овозини олишимиз мумкин бўлади. Чунки бир-икки вилоятнинг овози билан президент бўлолмайсиз-ку”, - дейди у киши.


«Буюк келажак» экспертлар кенгаши аъзосидан энергетика соҳасида жорий қилиш мумкин бўлган таклифлар | Azon.uz - Ахборот-таҳлилий портал\n«Буюк келажак» экспертлар кенгаши аъзосидан энергетика соҳасида жорий қилиш мумкин бўлган таклифлар\n862 22:00 15.05.2019\n2017-2018 йилларда «Ўзбекистоннинг муқобил энергия манбаларининг истиқболлари» лойиҳаси раҳбари, Германиянинг «Қуёш энергияси ассоциацияси» аъзоси ва «Александер Гумбольдт» жамғармаси аъзоси, Карлсруэ Технология институтида «ThinkTank» лойиҳаси раҳбари, «Буюк келажак» эксперт кенгаши аъзоси Равшан Хўжанов энергетика соҳасида жорий қилиш мумкин бўлган таклифлари билан ўртоқлашди.\nИсроф деганда кўпчилик маълум бир шаклдаги ёки турдаги нарсаларни тушунади. Исроф дегани нима ўзи? Исроф сўзи луғатда “чегарадан чиқиш” ва “бир нарсани қасддан унутиш” маъноларини англатади. Истилоҳда эса моддий ва маънавий маънода ишлатилса-да, кўпроқ моддий сарф харажатларда ўз ифодасини топади. Роғиб Асфиҳоний: “Ҳар қандай ишда чегарадан чиқиш исрофдир”, деганлар. Динимизда ҳам исроф қаттиқ қораланган. Агар эсласак, ёшлигимизда нон ушоғи ерга тушиб кетса, дарров териб олиб юзимизга суртар эдик. Шундай эмасми.\nДемак, электр энергияни исрофи ҳам увол бўлади. Уйда ёки ҳовлида ёхуд кўча чироқларини бекорга ёниб туриши исрофга киради ва увол ҳисобланади. Чунки 1 квт электр энергияни ишлаб чиқариш учун қанча қазилма бойлигимиз ва қанча заҳматкаш мутахассис инсонларни меҳнати ётибди. Ҳозирда 1 квт электр энергия 3 сентдан бўлгани билан унинг таннархи ундан ошиқ бўлиши мумкин. Ёки бу нархни Европа мамлакатларидан анча арзонлиги бу биз ўз ёқилғиларимиздан газ нефтни ишлатаётганлимиздандир. Агар бизда шу қазилма бойликлар бўлмаганда ҳозир бу нархга электр энергияни сотиб ололмасдик. Туркия каби 13 сент ёки Германия каби 28 сентдан бўлар эди. Қани бизда шукроналик... Кўпчилик қиш мавсумида электр ва иссиқлик энергия танқислигидан азият чекади. Айбни эса фақат давлатга қўйишади. Қарс икки қўлдан чиқади. Сизу биз тежамкор электр қурилмалардан ва лампочкачалардан фойдаланаяпмизми?! Қиш келди, совуқ, дея ҳамма электр иситиш ускуналарини ёқамиз. Ўша ускуналар ҳам тежамкор ускуналармас, одатда қўлбола ускуналар. Европада ҳам электр иситиш ускуналари билан иситилади. Аммо улар тежамкор ва давлат стандартига мос ускуналардир. Ёки кундалик ҳаётимизда табиий газ исрофини учратишимиз мумкин. Уйда, нонвойхонада ва тўй-ҳашамларда газни бекорга ёниб турганини кўрамиз. Бу ҳам исроф ва уволдир. Ёшлигимизда бувиларимиз айтишарди: “Ҳар нарсани уволи ёмон”. Демак, ҳар қандай нарсани исроф , уволи бўлади. Хусусан, электр энергияни тежаб тергаб ишлатсак, нафақат оиламиз ғазнасига, балки давлат ғазнасига ҳам фойда.\nСиз тежамкорлигингиз, юртимиз қазилма бойликларини тежалишига олиб келади. Демак, ҳар биримиз озми кўпми Ватан равнақига ҳисса қўшган бўламиз.\nВатанга хизмат: Ҳар бир инсон туғилиб ўсган, киндик қони тўкилган жойни ўз Ватани деб ҳисоблайди. Шу юртнинг гуллаб яшнаганини кўриш инсонга айниқса хориждаги ватандошларга улкан бахт ато этади. Шу Ватан, шу юртга дахлдорлик ҳисси ҳар бир ватанпарвар, садоқатли инсонга куч қувват ва мадад бериб туради.\nСоҳам – энергетика. Орзуларимдан бири юртимизда қуёш станцияларини қуриб, мамлакатимиз равнақи ва халкимизнинг фаровон турмуш тарзини янада гўзаллаштиришдан иборатдир. Тан олиш керакки, юртимизнинг узоқ шаҳар ва қишлоқларида оддий бўлган электр, иссиқлик ва тоза сув ичимлиги долзарб муаммолардан бирига айланган. Ваҳоланки, юртимизда Менделеевнинг барча кимёвий моддалари мавжуд. Хусусан, газ, нефть, олтин ва уран ватанимиз учун энг керакли бўлган муҳим қазилма бойликлардан ҳисобланади. Уни эса асраб-авайлаб, исроф қилмасдан келажак авлодга етказиб бериш биз мусулмонларнинг асосий вазифаларидан бири ҳисобланади. Бунинг учун ўлкамиздаги Аллоҳ бизга неъмат қилиб берган қуёшдан текин фойдаланиб, қазилма бойликларимизни тежашимиз ёки экспорт қилиб валюта тушумини оширишимиз мумкин. Шундай экан, мамлакатимиздаги энергетика ҳолатини қисқача таҳлил қилиб, муқобил энергиянинг юртимиз энергетикасида ролинининг муҳимлигини баён этмоққа жазм қилдим. Ундан ташқари, элимиз равнақи йўлида соҳавий ҳамда умумий таклифларимни баён этмоқчиман.\nБарчамизга маълумки мустақил ватанимиз тобора ривожланиб, тараққий этиб бормоқда. Бунинг замирида эса ҳар бир ватанпарвар ва жонкуяр юртдошимизнинг машаққатли холис меҳнати ётибди. Бундай дорул омон кунлар ўз ўзидан бўлиб қолмади, десак адашмаган бўламиз. Яратганнинг бизга берган энг катта неъматлари, албатта мустақиллик ва тинчлик-хотиржамликдир. Бу неъматларнинг қадрига етиш, уни асраб авайлаш ватанга бўлган энг улкан хизматдир.\nВатан равнақи ва таққиётига дахлдорлик ҳисси нафақат шу элда хизмат қилаётган ҳар бир шахсда балки хорижда ўқиб яшаб ишлаётган юртдошларимизда ҳам шаклланган бўлиши лозим. Ҳар биримиз қилаётган ишимизни сидқидилдан садоқат билан бажарсак ва “ватанга ҳизмат олий саодат”, эканлигини доимо эсда тутсак ватанимиз бундан-да гуллаб яшнайди.\nБарчамизга маълумки, Ўзбекистон иқтисодиётида электр энергия ишлаб чикариш муҳим роль ўйнайди. Уни ишлаб чиқариш учун энг кўп ёқиладиган табиий газдир ва бу кўрсаткич қарийб 87%ни ташкил қилади. Жумладан, мамлакатимизда табиий ресурслардан фойдаланиш бўйича тақсимот қуйидагича:\nШунингдек, ишлаб чиқарилаётган электр энергиясининг 86% қисми республикамиздаги иссиқлик электр станциялари ҳисобига тўғри келади. Бу бўйича ўзаро улушлар тақсимоти қуйидаги кўринишда:\nОртиқча кўрсаткич ва мулоҳазаларга тўхталмай, бугунги кундаги энергетика соҳасидаги мавжуд муаммоларни бартараф этиш мақсадида ўз таклифларимни билдирмоқчи эдим. Бу таклифларим Президентимизнинг Германияга сафари чоғида ОАВ воситаларининг юзини кўриши икки ҳисса мақсадга мувофиқдир.\nЮртимизда электр энергия ишлаб чиқарувчи станцияларда 42 та энергоблок мавжуд бўлиб, уларнинг деярли - 50% маънан ва жисмонан эскирган. 28 йил ичида нафақат бу станциялар балки саноат корхоналарида ҳам электр энергияни истеъмол қилувчи ускуна ва қурилмалар эскирди. Уларни янгисига ва тежамкорига алмаштириш баъзиларимизни хаёлимизга ҳам келмайди ёки қурбимиз етмайди. Тахминан бундан 4 йил муқаддам Ўзбекистон ҳукумати Сирдарё ИЭСининг 2 та блогини модернизация қилиш вазифасини Россиянинг “Силовые машины” ташкилотига топширди. Бу ташкилот бу ишни уддалади. Тежамкор замонавий асбоб ускуналар билан 2 та блокни таъминлади. Баъзи тежамкор ускуналардан таъминот насосидан 2 тасини Германиянинг KSB компаниясиники ўрнатишди. Жудаям самарали қурилма. Бу насоснинг нархи тахминан 600 минг доллар туради. Агар биз бу таъминот насосини юртимиздаги ҳар битта блокларга қўйиб чиқсак, улкан тежамкорликка эришамиз. Агар бу насосларни “Силовые машины” орқали эмас, балки, Германиядан тўғридан тўғри сотиб олсак, валютамизни қарийб 50% гача тежалиши эҳтимолдан ҳоли эмас. Ўзимиз қила оладиган ишларни бировга бериб қўймаслигимиз керак. Бу каби энергияни кўп истеъмол қиладиган корхона ва ташкилотларнинг ҳисоби йўқ.\nЎзбекистон Республикаси Президентининг “валюта ёқиб электр энергия ишлаб чиқармоқдамиз”, деган мазмундаги танқидий сўзларидан шуни англаса бўладики, бундан бу ёғига уни тежаб- тергаб ишлатиш ва Ўзбекистон ҳукуматининг газ турбиналардан воз кечиш сиёсатини юргизиш эҳтимоли юқори бўлиши мумкин.\nҚўшимча маълумот сифатида таъкидлаб ўтиш керакки, бу ишларни табиий қазилма ресурсларни қазиб олиш соҳаси – яъни, газ ва нефт саноатида (Шўртангаз, Газли, Муборак ва х.к) ҳам қўллаш мумкин. Бу соҳада ҳам мазкур муаммолар мавжудлиги эҳтимолдан ҳоли эмас.\nМавжуд эскирган буғ турбиналар ўрнини юқори ҳароратли мужассамланган парабалоцилиндрик қуёш коллекторлари қисман ёки тўлиқ эгаллаши мумкин. Уларнинг иссиқлик ҳарорати 200-950 градусни ташкил этади.\nИшчи ва иссиқлик сақлаш цикли\nУндан ташқари иссиқлик электр марказлари ҳамда туман иссиқлик қозонхоналарида паст ҳароратли қуёш абсорберларини қўллаш мумкин. 10 градусли сув ҳароратини қозонхоналарни 40-200 градусгача бу абсорберлар ёрдамида кўтарилса, қолган юқори ҳароратни олиш учун ёқилғи ишлатиш мумкин. Бунинг нархи анча арзон тушади.\nИссиқлик электр маркази\nСовуқ сув идиши\nИссиқ сув идиши\nАҳоли уй истеъмолидаги ёритиш мосламарни тежамкор мосламаларга, хусусан LED лампаларга давлат тарафидан ўтказиш\nШамол бор ҳудудларда шамол генераторларидан унумли фойдаланиш. Дала ва даштларда ерни ости сувлари билан суғоришда муқобил энергия манбаларидан автоном тарзда фойдаланиш. Чунки у жойларга сув таъминотини етказиш қийин. Ер ости сувларини насос билан ҳайдаб чиқариш учун электр энергия керак. Бу энергияни қуёш панелларидан ёки шамол генераторларидан олиш мумкин.\nЮртимизда қурилаётган ҳар қандай янги бино ва турар жойларнинг энергия самарадорлиги стандартларига мос равишда қуриш ва буни қонун ва қарор билан белгилаб қўйиш.\nГермания ва Ўзбекистон ўртасида қуёш энергетикасини Ўзбекистонда ривожлантириш меморандум тузилади. Бу меморандум асосида Германия ҳукумати Ўзбекистонда қуёш энергетикасини ривожлантириш учун беғараз молиявий ёрдам беришга ва ҳамкорлик қилишга тайёр. Буни Германиянинг аэрокосмик ва энергетика марказининг Африка ва Араб мамлакатларига амалга ошираётган лойиҳалари мисолида кўришимиз мумкин.\nМазкур меморандум асосида Ўзбекистондаги соҳа вакилларини қуёш энергетикаси бўйича, мамлакат ичида ҳамда Германияда билим ва малакалари ошириб бориш.\nТурли қуёш коллекторлари ва ўлчаш асбоблари ёрдамида жойларда илмий - амалий тадқиқот ишларини олиб бориш ҳамда аҳолини қуёш энергетикасини ўз хонадонларида ўрнатишга бўлган қизиқишларини ошириш юзасидан тегишли тарғибот ишларини кучайтириб борилади. Бу ишларни амалга ошириш учун турли илмий тадқиқот институтлари ва ишлаб чиқариш корхоналари ҳамда боғча-мактаблар асосий пойдевор -асос бўлади.\nЎзбекистонда икки давлат ҳамкорлигида техника университетини ташкил этиш. Бунга хорижда илм олаётган ва ишлаётган ватандошларимизни жалб қилиш ҳамда иш билан таъминлаш. Университетларни ҳам ҳадеб пойтахтда ташкил этмасдан, балки вилоятларда ҳам асос солиш керак.\nҚуёш иссиқлик коллекторларини Германия тажрибаси ва технологияси асосида маҳаллий хом-ашё асосида ишлаб чиқариш. Бунга бизда салоҳият етарлича бор. Дастлабки босқичдаги ишларда немис мутахассислари билан ҳамкорликда ишлар олиб борилади. Кейинчалик бу ишлар бевосита маҳаллий соҳа мутахассислар томонидан амалга ошириб бориш.\nТурли сабаблар билан – хизмат сафари бўйича ёки меҳнат ва ўқув таътили давомида Ўзбекистонга келаётган хориждаги ватандошларимиздан унумли фойдаланиб, улар билан соҳасига оид турли учрашувлар, очиқ мулоқот ва суҳбатлар ташкил этиш, пресс клубларга таклиф қилган ҳолда, уларнинг билим ва тажрибаларини соҳа йўналишида таълим олувчи талабаларга етказиб бориш.\nҲар ой камида бир марта, Ўзбекистондаги марказий телерадиоканаллар орқали муқобил энергияни иқтисодимизнинг турли жабҳаларида самарали қўллаш бўйича телерадиолойиҳалар ташкил қилиш лозим. Бундай тарғибот ишларини мунтазамлигини таъминлаб, ушбу соҳа вакиллари билан узвий боғланган ҳолда ташвиқот ишлари олиб бориш.\nИнтернет тармоқларида фаолият кўрсатувчи муқобил энергия порталини яратиш керак, унда маҳаллий олимлар билан бирга, хорижий мутахассислар билан ҳамкорликдаги ишлар таҳилили кенг ёритиб бориш.\nЭнергетика соҳасида, жумладан қуёш, шамол биогаз, геотермал соҳаларда Германия Университетларида докторантура, магистратура ва бакалавр босқичларида ўзбек ёшлари учун мақсадли ўқиш ташкил этиш.\nЎзбекистон Республикаси Президенти ҳузурида энергетика соҳасини такомиллаштириш ва ривожлантириш бўйича бўлим ёки таркибида етакчи олим ва мутахассислардан иборат Маслаҳат Кенгашини ташкил қилиш лозим. Мазкур бўлим ёки Кенгашнинг асосий вазифалари этиб, энергетика соҳасига инвестициялар жалб қилиш билан бирга, бу борада таълим ва илмий соҳаларни ривожлантириш ва тўғридан- тўғри хорижлик мутахассислар билан ҳамкорлик қилиш белгиланади.\nЮқоридаги амалий таклифларни лойиҳалаштириб, тадбиқ этиш учун алоҳида Дастур ишлаб чиқиш мақсадга мувофиқ бўлади. Президентимиз: “Икки йилдан кейин ҳукумат бошқарувига ёшлар келади, “деганларини ҳисобга олиб, лойиҳанинг асосий иштирокчилар аввало ёшлар бўлса, мамлакатнинг келажакда тараққий этган, дунёдаги етакчи мамлакатлар қаторига олиб чиқиш учун ўзларининг муносиб ҳиссасаларини қўшишдан иборат деб ҳисоблайман.\nТелеграм: +49 157 5608 5608\n314 23:00 11.05.2020\nАмерика Қўшма Штатлари ҳам “нефт уруши”га кирмоқчи\n1081 14:47 21.03.2020\n682 17:40 24.02.2020\n748 11:02 22.02.2020\nЭнергетика вазирлиги муддати ўтган электр ҳисоблагичлар ҳақида баёнот берди\n1428 17:00 01.02.2020\n1361 14:40 01.02.2020


Мадрид-Каталония тўқнашуви, аламзада «Барселона» йўлидаги аутсайдер ва ла-лиганинг бошқа учрашувлари ҳақида\n18:02 / 17.02.2017\n17 февраль куни Испания чемпионатининг 23-тур учрашувларига старт берилади. Tribuna.Uz Европанинг энг кучли чемпионатларидан бири тур ўйинлари анонси билан таништириб ўтади.\n«Гранада» - «Бетис» (18 февралга ўтар кечаси, 00:45)\nИккала жамоа ўзаро 45 марта рўбарў келишган. 14та учрашувда «Гранада», 21та учрашувда «Бетис» ғалаба қозонган, 10та учрашувда дуранг қайд қилинган. Жамоаларнинг сўнгги тўртта ўйинидан буён «Гранада» рақибини енга олмаяпти. «Гранада» уйида кечган сўнгги 7 учрашувнинг фақат иккитасида мезбонлар ғалаба қозонган.\n«Гранада» жорий мавсумда мамлакат чемпионати доирасидаги сўнгги 9 учрашувдан фақат битта ғалабага эришди. «Бетис» сўнгги учта турдан буён фақат дуранг натижа қайд этмоқда. Сўнгги етти учрашувда жамоа битта ғалаба эришган.\n«Спортинг Хихон» - «Атлетико» (18 февраль, 17:00, UzReport)\nИккала жамоа ўзаро 95 марта рўбарў келишган. 24та учрашувда «Спортинг», 47та учрашувда «Атлетико» ғалаба қозонган, 24та учрашувда дуранг қайд қилинган. Сўнгги йилларда «Спортинг» «Атлетико»га муносиб қаршилик кўрсатиб келмоқда. Хихонликлар «Атлетико»га қарши сўнгги бешта ўйинда 2та ғалаба ва 1 дурангга эришган.\nЎтган турда «Спортинг» 8 учрашувдан иборатсиз ғалабасиз серияси (7 мағлубият, 1 дуранг) якун ясади ва «Леганес» уйидан ғалаба билан қайтди. «Атлетико» чемпионат доирасидаги сўнгги бешта учрашувдан буён мағлубиятга учрамаяпти, 3та ғалаба, 2 дуранг.\n«Реал» - «Эспаньол» (18 февраль, 20:15, UzReport)\nИккала жамоа ўзаро 172 учрашувда майдонга тушган. 101та учрашувда «Реал», 38та учрашувда «Эспаньол» ғалаба қозонган, 33та учрашувда дуранг қайд қилинган. «Эспаньол» «қаймоқранглилар»га қарши сўнгги 9 учрашувнинг барчасида мағлубиятга учраган. Сўнгги марта жамоа «Реал»ни деярли ўн йил муқаддам, 2007 йилнинг октябрида мағлубиятга учратган. Унгача 21та учрашувнинг 18тасида имкониятни бой бериб, дуранг натижа қайд этган. Мадридликлар дарвозасига бу вақт мобайнида жами 8та гол кирита олган холос.\n«Эспаньол» сўнгги марта Мадридда бундан 21 йил муқаддам ғалаба қозонган. Ўшанда 1996 йилнинг апрелида примера доирасидаги учрашувда 2:1 ҳисобида жамоа «Реал»дан устун келган.\n«Реал» чемпионат доирасидаги сўнгги 5та ўйинда тўртта ғалаба қозониб, 1 марта мағлубиятга учраган. «Эспаньол» ҳисобида сўнгги бешта ўйинда 3та ғалаба ва 2 мағлубият мавжуд.\n«Депортиво Ла Корунья» - «Депортиво Алавес» (18 февраль, 22:30)\nИккала жамоа ўзаро 51 марта рўбарў келишган. 16та учрашувда «Депортиво», 20та учрашувда «Алавес» ғалаба қозонган, 15та учрашувда дуранг қайд қилинган. Жамоалар ўртасидаги сўнгги тўртта учрашувда (2та кубок) фақат дуранг натижалар қайд қилинган. Сўнгги марта «Алавес» Ла-Коруньядан 2006 йилнинг январида ғалаба билан қайтган.\n«Депортиво» сўнгги 7 учрашувдан буён ғалаба қозона олмаяпти (5та дуранг, 2 мағлубият). «Алавес» кубок финалига йўлланма олди. Испания чемпионати доирасидаги сўнгги тўрт учрашувида фақат «Барселона»га имкониятни бой берди.\n«Севилья» - «Эйбар» (19 февралга ўтар кечаси, 00:45, UzReport)\nИккала жамоа ўзаро 11 марта рўбарў келишган. Шуларнинг фақат бештаси Испания юқори дивизионидаги учрашувга тўғри келади. «Эйбар» Примера доирасида ҳали бирор марта ҳам «Севилья»ни мағлуб эта олмаган — 3та дуранг, 2 мағлубият. Жами учрашувларнинг 5тасида «Севилья», фақат 1та учрашувда «Эйбар» ғалаба қозонган, 5та учрашувда дуранг қайд қилинган.\n«Севилья» Испания чемпионатидаги сўнгги уч учрашувдан фақат сўнггисида ғалаба қозонди. «Эйбар» эса сўнгги тўртта учрашувдан буён мағлубиятга учрамаяпти. Сўнгги иккита учрашувда жамоа жами 8:0 ҳисобида ғалаба қозонди.\n«Реал Сосьедад» - «Вильярреал» (19 февраль, 16:00, UzReport)\nИккала жамоа ўзаро расмий учрашувларда 33 марта рўбарў келишган. 7та учрашувда «Реал Сосьедад», 13та учрашувда «Вильярреал» ғалаба қозонган, 14та учрашувда дуранг қайд қилинган. «Вильярреал» «Реал Сосьедад» уйида кечган сўнгги 8 учрашувнинг фақат биттасидагина мағлубиятга учраган. Бу мағлубият ҳам шу йилнинг бошида кубок доирасидаги учрашувда содир бўлди.\n«Сосьедад» сўнгги бешта учрашувнинг 4тасида ғалаба қозонган. Жамоа фақат Мадридда «Реал»га имкониятни бой бериб қўйган. «Вильярреал» Ла-лигадаги сўнгги олти учрашувда фақатгина бир марта ғалаба қозонди ва ЕЧЛ йўлланмаси учун курашдан деярли чиқиб кетди. Европа лигасида ҳам жамоа «Рома»дан ўз уйида қақшатқич зарба қабул қилиб олди.\n«Валенсия» - «Атлетик» (19 февраль, 20:15)\nИккала жамоа ўзаро 169 марта рўбарў келишган. Қизиғи бу учрашувларнинг фақатгина 4таси кубок, 2таси эса Европа лигасига тўғри келади. Қолган 163 учрашувнинг барчаси Испания олий дивизионидаги ўйинлар бўлган. Бу икки жамоа қарама-қаршилиги тарихида март ойида 85 йил (!) тўлади. Жами бўлиб, 66та учрашувда «Валенсия», 64та учрашувда «Атлетик» ғалаба қозонган, 39та учрашувда дуранг қайд қилинган. «Валенсия» Испания чемпионатида 8 учрашувдан буён рақибини енга олмаяпти. Сўнгги марта «кўршапалаклар» 2012 йилнинг октябрида ўз уйида кечган учрашувда ғалаба қозонган.\n«Валенсия» сўнгги уч турдан бери ғалаба қозона олмаяпти. Бунгача жамоа иккита учрашувда кетма-кет ғалабага эришганди. «Атлетик» сўнгги беш учрашувда фақатгина «Барселона»га имконият бой берган.\n«Сельта» - «Осасуна» (19 февраль, 22:30)\nИккала жамоа ўзаро 61 марта рўбарў келишган. 30та учрашувда «Сельта», 23та учрашувда «Осасуна» ғалаба қозонган, 8та учрашувда дуранг қайд қилинган. Сўнгги олти учрашувда «Осасуна» бир марта ғалаба қозонган.\n«Сельта» Ла-лигадаги сўнгги тўртта учрашувдан буён ғалаба қозона олмаяпти. Европа лигасида ҳам жамоа «Шахтёр»га ўз уйида имкониятни бой бериб қўйди. «Осасуна» эса 8 учрашувдан буён ғалаба нималигини билмай келмоқда.\n«Барселона» - «Леганес» (20 февралга ўтар кечаси, 00:45, UzReport)\nИккала жамоа ўзаро фақатгина 1 марта рўбарў келишган. Ўтган йилнинг сентябрида бўлиб ўтган учрашувда «Барселона» лиганинг мутлақ дебютанти уйида 5:1 ҳисобидаги ғалаба билан қайтганди.\nКетма-кет 10та учрашувдан буён ўта муваффақиятли ўйнаб келаётган «Барселона» ҳафта ўртасида Европа Чемпионлар лигасида «ПСЖ»га қарши учрашувда қақшатқич зарба қабул қилиб олди ва сўнгги 10 йилда биринчи марта ЕЧЛда ҳаттоки чорак финалга ҳам чиқа олмаслик хавфи остида қолмоқда. «Леганес» эса ўта муваффақиятсиз ўйинларини давом эттирмоқда. Жамоа сўнгги 10турда Испанияда бирорта ҳам ғалаба қозона олмади.\n«Малага» - «Лас Пальмас» (21 февралга ўтар кечаси 00:45)\nИккала жамоа ўзаро 25 марта (шулардан 7тасида Ла-лига доирасида, қолгани қуйи дивизион учрашувлари) рўбарў келишган. 9та учрашувда «Малага», 7та учрашувда «Лас-Пальмас» ғалаба қозонган, 9та учрашувда дуранг қайд қилинган. Сўнгги олти учрашувда «Осасуна» бир марта ғалаба қозонган. «Лас Пальмас» сўнгги марта «Малага» уйида роппа-роса 53 йил олдин Сегунда (Испания иккинчи дивизиони) доирасидаги учрашувда ғалаба қозона олган холос.\n«Малага» барча мусобақаларни қўшиб ҳисоблаганда сўнгги 10та учрашувнинг бирортасида ҳам ғалаба қозона олмаяпти. «Лас-Пальмас» эса олти учрашувда иккита, (улардан бири «Атлетико» уйида) ғалаба, битта дуранг натижа қайд этган.\nБарселона Реал Эспаньол


Ўтган 2020 йилда пандемия шароитида Омбудсман бошчилигида 42 маротаба жазони ижро этиш муассасалари, 9 маротаба вақтинча сақлаш ҳибсхоналар, 8 маротаба ички ишлар органлари, 6 маротаба тергов ҳибсхоналар, 5 маротаба маъмурий қамоққа олинганларни сақлаш учун мўлжалланган махсус қабулхоналар, 2 маротаба муайян яшаш жойига эга бўлмаган шахсларни реабилитация этиш марказлари, 4 маротаба карантин мажмуаси ва коронавирус билан касалланганларни даволашга ихтисослашган марказларга мониторинг ташрифлари уюштирилган. Уларда жазони ижро этиш муассасаларида сақланаётган 4 000 нафардан ортиқ шахслар билан жамоавий, 578 нафар шахслар билан индивидуал учрашувлар ўтказилган эди.\nМаълумки, Ўзбекистон Республикаси Президенти Ш.Мирзиёев 2020 йил 29 декабрь куни Олий Мажлисга йўллаган мурожаатномасида қийноқларнинг олдини олишда Омбудсман томонидан ҳар чоракда жамоатчилик вакиллари билан биргаликда тергов изолятори ва жазони ўташ муассасаларига “мониторинг ташрифлари” тизими йўлга қўйилиши кераклигини алоҳида таъкидлаган эди.\nДавлат раҳбари томонидан қийноқларни олдини олиш бўйича назоратни кучайтириш, шунингдек жазони ижро этиш муассасалари, қамоқда сақлаш жойлари ва махсус қабулхоналар ҳамдашахслар ўз ихтиёри билан чиқиб кета олмайдиган жойлардаги мавжуд ҳолатни ўрганиш, уни ОАВ орқали кенг ёриш мақсадида, жорий йилнинг 29 январь куни Омбудсман ҳузурида фаолият кўрсатувчи жамоатчилик вакилларидан иборат бўлган Эксперт гуруҳи томонидан қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллашнинг олдини олиш мақсадида Миллий превентив механизм доирасида 13 ва 7-сонли жазони ижро этиш муассасаларига мониторинг ташрифлари амалга оширилди.\nЖамоатчилик вакилларидан иборат бўлган Эксперт гуруҳи таркибига Олий Мажлиснинг Инсон ҳуқуқлари буйича вакили (омбудсман) ҳузуридаги Инсоннинг конституциявий ҳуқуқлари ва эркинликларига риоя этилиши буйича комиссияси аъзолари, жумладан Омбусдман Котибияти мудири Азимов Саидбек, Инсон ҳуқуқлари бўйича Ўзбекистон Республикаси Миллий маркази етакчи мутахассиси Музробов Давронбек “Юксалиш” умуммиллий ҳаракати ижрочи директори Маматханов Аскар,“Эзгулик” жамияти марказий бошқарув аъзоси Нурматов Бекзод, “Ҳуқуқий таянч” нодавлат нотижорат ташкилоти раҳбари Формонов Азамжонлар кирган.\nЭксперт гуруҳи аъзолари Тошкент вилоятидаги жазони ижро этиш муассасаларида жазо муддатини ўтаётган маҳкумларнинг яшаш, овқатланиш, меҳнат қилиш ва тиббий ёрдам олиш шароитлари ҳамда муассасаларда санитария-гигиена талабларига риоя этиш ҳолатларини ўрганишди.\nЖиноят-ижроия кодексида белгиланган тартибга кўра, ҳар бир маҳкумга жазони ижро этувчи муассаса ёки орган маъмуриятига, бошқа давлат органлари ва жамоат бирлашмаларига ўз она тилида ёки бошқа тилда мурожаат этишлари, соғлиғини сақлаш, шу жумладан тиббий хулосага кўра амбулатория-поликлиника ва стационар шароитда тиббий ҳамда жазони ижро этиш муассасасининг психологик хизмат кўрсатиш ходимлари томонидан кўрсатиладиган психологик ёрдам олишлари, меҳнат тўғрисидаги қонун ҳужжатларига мувофиқ хавфсиз меҳнат шароитлари яратилиши керак.\nТошкент вилоятидаги 13-сонли жазони ижро этиш муассасасида ҳозирда 1 100 га яқин маҳкумлар жазо муддатларини ўтамоқда. Муассаса ҳудудида тикувчилик, дурадгорлик, юмшоқ мебель ясаш ва бошқа касб-ҳунарга ихтисослашган жами 14 та цех мавжуд. Маҳкумларга ишбай асосда хақ тўланиб, кунлик норма тўлиқ бажарилган тақдирда уларга кунига 29 минг сўм иш хақи ҳисобланади. Нормани ошириб бажарганларга кўпроқ ва аксинча кам ишлаганларга камроқ кунлик маош ҳисобланади. Муҳими белгиланган нормани тўлиқ бажара олмаганлик учун жавобгарлик белгиланмаган.\n8 йилдан буён жазосини ўтаётган маҳкум билан яккама-якка суҳбатлашилганда ҳафтада 6 кун ишлаши ва якшанба дам олиш куни ортиқча мажбурий меҳнатга жалб этилмаслигини, меҳнат шароити ва иш ҳақи бўйича ҳеч қандай эътирози йўқлигини билдирди. Иш ҳақлари ҳақида сўралганида эса, буюртмага қараб 900 мингдан 1 млн сўмгача деб жавоб берди.\nМаҳкумларнинг узоқ муддатли оилавий учрашувлари учун қулайликларга эга 16 та хоналар ажратилган. Колонияда 5 та телефон ўрнатилган бўлиб, график асосида маҳкумлар 10 дақиқагача яқинлари билан пуллик асосда гаплашишлари мумкин. 13-сонли жазони ижро этиш муассасаси масъулларининг сўзларига кўра, яқин кунларда маҳкумлар учун онлайн видеомулоқот қила олишлари учун ҳам имконият яратилади.\nҚийноқларни олдини олиш, инсон ҳуқуқларини таъминлаш мақсадида муассасага 80 та кузатув камералари ўрнатилган бўлиб, яқин кунларда яна 640 дан ортиқ нуқталарга видеокузатув мосламалари ўрнатилиши режалаштирилган.\nМониторинг давомида жамоатчилик вакилларидан иборат бўлган Эксперт гуруҳи аъзолари томонидан муассасаларда сақланаётган шахслар билан жамоавий ва якка тартибдаги учрашувлар ўтказилди.\nЖамоавий учрашувлар давомида маҳкумларга уларнинг ҳуқуқ ва мажбуриятлари батафсил тўхталиб ўтилиб, уларнинг шаъни ва қадр-қимматини камситиш ҳолатлари юзага келган тақдирда Омбудсманга мурожаат қилишлари кераклиги тушунтирилди. Маҳкумлар билан ўтказилган якка тартибдаги қабулларда эса муассасада уларга қандай муносабатда бўлаётганликлари, қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаш билан боғлиқ ҳолатлар бор ёки йўқлиги, маҳкумлар учун яратилаётган шарт-шароитлар юзасидан фикрлар ўрганилди.\nОлий Мажлиснинг Инсон ҳуқуқлари буйича вакили (омбудсман) Котибияти мудири Саидбек Азимов, ушбу мониторинг давомида маҳкумлардан муассасада яратилган шароитлар ва қийноққа солиш масалаларида ҳеч қандай мурожаат келиб тушмаганини қайд этди.\nМиллий превентив механизм доирасида жазони ижро этиш муассасаларига ўтказиладиган республика бўйлаб мониторинг ташрифлари жадвали ишлаб чиқилган бўлиб, бу йилдан эътиборан, ушбу жараёнлар жамоатчилик вакиллари ҳамда ОАВ ходимлари билан биргаликда амалга оширилмоқда. Айтишим жоизки, маҳкумларнинг руҳий ҳолатларини, уларнинг хоҳиш-истакларини инобатга олган ҳолда илк мониторинг тадбирига камроқ журналистларни жалб этдик ва албатта тасвирга олиш жараёнида ҳам кадрга тушишни истамаган маҳкумлар камера объективидан четлаштирилди. Мониторинг давомида маҳкумлар билан яккама-якка ўтказилган суҳбатларда ҳам мазкур муассасаларда уларга нисбатан қийноқ, руҳий камситилиш каби ҳолатлар бўйича мурожаатлар келиб тушмади. Қабулимда бўлганлар асосан, афв этилиш, озодликдан махрум қилиш билан боғлиқ бўлмаган жазо турлари билан алмаштириш каби илтимослар билан мурожаат этишди.\nШунингдек, ташриф давомида эксперт гуруҳи аъзолари 2009 йилдан буён хизмат кўрсатувчи “Atlantic” реабилитация марказида ҳам бўлиб, маҳкумларга яратилган шароитлар билан танишишди.\nЭксперт гуруҳи аъзоси, Ўзбекистон инсон ҳуқуқлари Ҳуқуқий таянч жамоат бирлашмаси раиси Аъзамжон Фармонов:\nБир вақтлар Ўзбекистон қамоқхоналаридан бирида Жаслиқ қамоқхонасида уйдирма айбловлар билан жазо муддатини ўтаб чиққанман. Ушбу Омбудсман ҳузуридаги комиссия аъзолари таркибида мени ҳам борлигим бу жуда бир катта сиёсий воқеа. Сабаби, кўпчилик одатда жазо муддатини ўтаётганимда ҳам давлат идораларидан кўп комиссиялар борган лекин, улар ўша зонани ичидаги аҳволни бизчалик ҳис қилмайди. Мен бугун шу 13 ва 7 сонли жазони ижро этиш муассасаларига келдим ва бу ердаги маҳкумларнинг яшаш шароитлари ва кун тартиблари билан танишиб чиқдим. Айрим маҳкумлар билан хаттоки, юзма-юз гаплашиш имкониятига эга бўлдим. Бу ердаги шароит ҳақиқатда, бундан 3-4 йил олдинги вақтларга нисбатан жуда кескин фарқ қилади. Уларни яшаш шароитлари яхшиланган ҳамда уларга турли хил касб эгаллаш билан боғлиқ имкониятлар тақдим қилинган. Мен жазони ижро этиш жойида асосий эътибор берган нарса бу – руҳий ва жисмоний қийноқлар қай ҳолатда? Бугунги кунда бирор бир маҳкумдан руҳий жисмоний қийноқлар ҳақида эшитмадим. Тўғри, биз мукаммал равишда ҳар бир маҳкум билан гаплашиб ўргана олмадик, лекин қисман бўлсада ўргандик, мониторингларимиз ҳали давом этади. Айнан бутун дунёҳамжамияти, халқаро ташкилотлар томонидан Ўзбекистондаги жазони ижро этиш муассасаларида ҳамон руҳий ва жисмоний қийноқлар давом этаётгани ҳақидаги хабарлар ижтимоий тармоқларда эълон қилиб борилади. Ўйлайманки, келгусида айнан шундай хабарлар бўйича ҳам жойига чиқиб, ҳолатни ўрганамиз.\nМен айнан Жиноят кодексининг 159, 244 моддалари билан жазо муддатини ўтаётган маҳкумлар билан ҳам суҳбатлашдим. Ўзимни собиқ маҳкум эканлигимни, қийноқлар бўлаётган бўлса тортинмасдан гапириб беришлари мумкинлигини айтганимда, улар ҳозир аввалгидек қийноқлар йўқлиги, фақат озодлик етишмаётгани, ўз оилаларини соғинганликларини билдиришди. Ҳақиқатда ўзим айланиб уларни яшаш шароитлари, озиқ-овқати ва бошқа шароитларни кириб ўргандим ва ҳеч қандай қониқарсиз ҳолатни учратмадим.\nТаъкидлаш жоизки, маҳкумлар ўзига нисбатан тазйиқ ёки бошқа ноқонуний ҳолат бўйича ўз вақтида мурожаат қила олишлари учун ҳар бир жазони ижро этиш муассасаларида “Омбудсман қутиси” ўрнатилган бўлиб, уни фақатгина шахсан Омбудсман мутахассислари очиш ҳуқуқига эга.\nМониторинг ташрифи давомида, Олий Мажлиснинг Инсон ҳуқуқлари бўйича вакили (омбудсман) Котибияти мудири С.Азимов жазони ижро этиш муассасаларида ўрнатилган “Омбудсман қутиси”га келиб тушган мурожаатларни шахсан қабул қилиб олди.\nЎрганиш давомида аниқланган камчиликларни бартараф этиш юзасидан тегишли муассасалар раҳбарларига зарурий тавсиялар берилди.\nОмбудсман ҳамда Омбудсман ҳузурида жамоатчилик вакилларидан иборат бўлган Эксперт гуруҳи томонидан жазони ўташ муассасалари ва тергов ҳибсхоналарида мониторинглар давом эттирилади.


Ҳайит намози қандай ўқилади? - видео\nЎзбекистон мусулмонлари идораси томонидан ҳайит намозини ўқиш тартибларини акс этган видеони эътиборингизга ҳавола этамиз.\nРамазон ҳайити намози 2 май куни Тошкент шаҳрида соат 05:40 да, бошқа ҳудудларда намоз вақтидаги тафовутни инобатга олиб ўқилади.Рамазон ҳайити - Ийдул фитр дейилади. Бу кун мусулмонлар учун хурсандчилик, шодлик, кенгчилик ва байрам кунидир. Бу кун ўзгача шукуҳ ва фазилатга эга. Мусулмонларнинг икки муборак байрамларидан бири ҳисобланади.Ҳайит байрамларида ёшу-қари, бойу-камбағал жамият вакилларининг барчалари шоду-хуррам бўлишиб, бир-бирларига хурсандчилик изҳор қиладилар.Шу билан бирга, масжидларда ҳайит намози адо этилади.Тўлиқ ният қуйидагича қилинади: Шу вақтда вожиб бўлган Рамазон (ёки Қурбон) ҳайити намозини барча такбирлари билан шу имомга иқтидо қилиб, юзимни Каъбанинг бир тарафига қаратиб, холис Аллоҳ учун ўқишга ният қилдим.Ҳайит намозини ўқиш тартиби қандай - Ўзбекистон мусулмонлари идораси томонидан тайёрланган видеолавҳани эътиборингизга ҳавола этамиз.\nўзбекистон мусулмонлари идораси , ўзбекистон, рамазон ҳайити\n19:35 01.05.2022 (янгиланди: 20:03 01.05.2022)\n© Sputnik / Рамиз БахтияровЖители Ташкента во время намаза\nҲайит намозини ўқиш тартиби - Ўзбекистон мусулмонлари идораси томонидан тайёрланган видеони эътиборингизга ҳавола этамиз.\nРамазон ҳайити намози 2 май куни Тошкент шаҳрида соат 05:40 да, бошқа ҳудудларда намоз вақтидаги тафовутни инобатга олиб ўқилади.\nРамазон ҳайити - Ийдул фитр дейилади. Бу кун мусулмонлар учун хурсандчилик, шодлик, кенгчилик ва байрам кунидир. Бу кун ўзгача шукуҳ ва фазилатга эга. Мусулмонларнинг икки муборак байрамларидан бири ҳисобланади.\nҲайит байрамларида ёшу-қари, бойу-камбағал жамият вакилларининг барчалари шоду-хуррам бўлишиб, бир-бирларига хурсандчилик изҳор қиладилар.\nШу билан бирга, масжидларда ҳайит намози адо этилади.\nТўлиқ ният қуйидагича қилинади: Шу вақтда вожиб бўлган Рамазон (ёки Қурбон) ҳайити намозини барча такбирлари билан шу имомга иқтидо қилиб, юзимни Каъбанинг бир тарафига қаратиб, холис Аллоҳ учун ўқишга ният қилдим.\nҲайит намозини ўқиш тартиби қандай - Ўзбекистон мусулмонлари идораси томонидан тайёрланган видеолавҳани эътиборингизга ҳавола этамиз.


Қарор ва ижро - Olmalik Қарор ва ижро - Olmalik\nСўнгги йилларда республикада фуқароларнинг ҳуқуқлари ва қонуний манфаатларини ҳимоя қилиш, суд-ҳуқуқ тизимини ислоҳ қилиш бўйича кенг миқёсли ишлар амалга оширилди. Ҳуқуқбузарликларнинг барвақт профилактикаси ва жиноятчиликка қарши курашиш, шу жумладан, устувор йўналиш ҳисобланган одам савдосига қарши курашиш ва мажбурий меҳнатни таг-томири билан йўқотиш бўйича комплекс чора-тадбирлар амалга оширилмоқда.\nҲар йили миллионлаб инсонлар “замонавий қуллик”, яъни одам савдоси қурбонига айланмоқда. Улар орасида аёллар, кексалар, ҳатто ёш болалар ҳам борлиги ачинарли. Ушбу жиноятни ривожланишига туртки бўлаётган асосий омиллардан бири одамларнинг чет элга бориш ва ишга жойлашиш ҳақида етарли маълумотга эга эмаслигидир. Ачинарлиси, ўзга давлат, бегона бир муҳитга тушиб қолганлар мўмай даромад илинжида оғир жисмоний меҳнатга ёлланмоқда, аёллар эса тубан ва фаҳш ишларга мажбур этилмоқда.\nБМТ маълумотига кўра, дунёда ҳар йили тахминан 2 700 000 киши одам савдосининг қурбонига айланмоқда. Ҳалқаро экспертларнинг баҳолашича, ушбу жиноятчилик натижасида олинаётган йиллик даромад миқдори 7 миллиард АҚШ долларидан ошиб кетган. Ҳар йили дунё бўйича 600-800 минг нафар аёл ва болалар алдов йўли билан хорижий мамлакатларга олиб кетилиб, сотиб юборилмоқда.\nЎтган асрдан йигирма биринчи асрга трансмиллий ташкилий жиноятчиликнинг учта энг хавфли тури “мерос” бўлиб ўтди. Уларнинг биринчиси – ҳалқаро терроризм ва дин ниқоби остидаги зўравонлик руҳи, куч ишлатиш, яъни экстремистик, фундаменталистик, сепаратистик хуружлар, иккинчиси – наркобизнес ёки наркотраффик билан шуғулланаётган жиноий уюшмалар, учинчиси – одам савдоси билан шуғулланувчи йирик-йирик жиноятчи ташкилотларнинг йилдан-йилга кучаяётганидир.\nСанаб ўтилган трансмиллий жиноятчилик, яъни ҳудуд ёки чегара танламаётган жиноятларнинг қайси бир турини таҳлил қилмайлик, уларнинг барчаси инсоният цивилизациясига очиқдан-очиқ тўсиқ экани, жамият тараққиёти ва давлатлар ривожига жиддий хавф туғдириши маълум бўлади.\nБу жиноятларнинг асосий сабаби маънавий қашшоқлик, очкўзлик, дунёга ҳаддан ташқари ҳирс қўйиш ва нафсига қул бўлишдир.\nАфсуски, фуқароларимиз ҳам одам савдоси қурбонларига айланмоқда. Буларнинг барчаси давлатимиз ва жамиятимиз томонидан ушбу иллатга қарши қатъий чоралар кўришни, одам савдосига жалб этилган ва ундан жабр кўрган ҳамюртларимизни муҳофаза этишни долзарб вазифа қилиб қўймоқда.\nОдам савдосининг ҳар қандай кўринишига қарши курашиш халқаро ва минтақавий даражада жиддий ёндашув ва ўзаро ҳамкорликка асослансагина яхши самара бериши мумкин.\nМаҳалла фаоллари бундай турдаги жиноятларни содир этилишини олдини олиш ва йўл қўймаслик учун биргаликда иш олиб боришимиз ва аҳоли ўртасида кенг қамровли тушунтириш ишлари ва доимий тарзда профилактик тадбирлар ўтказиб туришимиз, муқаддам судланиб чиққан ва ишсиз юрган фуқароларни иложи борича ишга жойлашишларига кўмаклашиш, уларни меҳнатга жалб қилган ҳолда бўш вақтларини унумли ўтказдириш, гиёҳвандлик ва спиртли ичимликларга ружу қўйган шахсларни эса доимий равишда назорат қилиб туришимиз ва тузалиш йўлига ўтишларига биргаликда кўмаклашишимиз мақсадга мувофиқ бўлади.


Наманган туманидаги қишлоқлардан биридаги тўй ичкиликбозлик туфайли фожиа билан тугашига бир баҳя қолди\n18:46 / 03.07.2015\nНаманган туманидаги қишлоқлардан биридаги тўй ичкиликбозлик туфайли фожиа билан тугашига бир баҳя қолди.\nТепақўрғон қишлоғида яшовчи Саид Дадажонов спиртли ичимликларга рўжу қўйгани билан ажралиб турган. Дадажонов яқиндагина бўлиб ўтган ҳамқишлоғининг тўйига маст ҳолатда келиб, ичкиликбозликни шу ерда ҳам давом эттирган. Деярли ўзини билмайдиган даражага тушгандан кейин Дадажоновнинг миясига ўтган йили ойнасини синдириб қўйгани учун амакисидан кечирим сўраш истаги келиб қолди.\nТўйда хурсандчилик қилаётган амакисининг набираси Давронни кўриб қолиб, уни бобоси олдига олиб боришини талаб қилган. Бошида йигит тўйдан кетишни истамаган ва тўй якунланиб қолгани боис Саид уни охир-оқибат кўндирган.\nСаид деярли ўзи мустақил равишда юролмайдиган даражада мастлиги сабаб Давронга қийин бўлди. Саид йўлда ариққа тушиб кетиб, ҳаммаёғи ҳўл бўлди. Саид ариқдан чиққач аччиғидан Давронга сўкина кетди. Даврон пиёниста билан боғланганидан пушаймон қилди.\nУлар манзилга етиб келгач, Даврон Саидни кўчада кутиб туришини ва бобоси ухламаган бўлса чақиришини айтган. Даврон бобосини безовта қилишни истамаган. Бобоси ҳақиқатда уйқуда бўлган, Саид бўлса кутиб туришни истамасдан, ҳовлига бостириб кирган. Даврон уни тинчлантиришга ҳаракат қилган. Бироқ Саид жанжал кўтариб, бутун қишлоқни бошига кўтаргудек қилиб бақира кетган. Даврон базўр уни ташқарига олиб чиқиб ташлаган. Саид ундан анча кичкина бўлган қариндоши унга танбеҳ бериб, уни кўчага чиқариб ташлаётганидан ғазаб отига минган. У жанжал қилишда давом этиб, эшикни тепиб очиб, қўлига тушган таёқ билан қариндошининг бошига туширган. Даврон қўлига кетмон олиб, зарбалардан ҳимояланишга ҳаракат қилган, бироқ қоронғида бехосдан Саиднинг гарданига кетмон мухраси билан тушириб қолган. Жанжалкаш зарбадан ерга йиқилган.\nБу орада қўни-қўшни тўпланган, воқеа жойига етиб келган милиция инспектори тезда жабрланувчини шифохонага жўнатган. Саид оғир жароҳат олган, уни фақатгина шифокорларнинг тезкор ҳаракатлари туфайлигина сақлаб қолишга муваффақ бўлинди. Шак-шубҳасиз, бу Саидга яхшигина сабоқ бўлди. Бироқ унинг касрига уч фарзанднинг отаси бўлган Даврон қотиллик учун жавоб беришига тўғри келишига бир баҳя қолди.\nДаврон ҳеч ким билан баҳслашишни истамагани ва ўзини ҳимоя қилганига қарамасдан, унга Ўзбекистон Жиноят кодексининг 104-моддаси бўйича (Қасддан баданга оғир шикаст етказиш) айблов қўйилди.


Ҳанде Эрчелнинг қайси хислатларини туркияликлар камчилик деб ҳисоблайди? - ShouBiz.uz\nЯнгиликлар 13:55 | 20.2.22\nҲанде Эрчелнинг қайси хислатларини туркияликлар камчилик деб ҳисоблайди?\nАктриса иштирокидаги сериал Туркияда ўртача муваффаққиятга эришган\nМиллионлаб мухлисларга эга турк актрисаси Ҳанде Эрчелнинг Туркияда кам учрайдиган афзал жиҳатлари маълум қилинди.\nАктриса ва Керем Бюрсин иштирокидаги «Эшигимни сен қоқ» сериали машҳурликка эришгандан сўнг жуфтликнинг ҳар бир ишига алоҳида эътибор қаратиладиган бўлди. Уларнинг иштирокидаги сериал 80 дан ортиқ мамлакатга сотилган. Дунё бўйлаб юқори рейтингларни қайд этган сериал Туркияда ўртача муваффаққиятга эришди. Ҳанде Эрчелнинг туркиялик мухлислари уни танқид ва ҳақорат қилади.\nТуркия маҳаллий оммавий ахборот воситалари Ҳанде Эрчелнинг бошқа мамлакатларда афзаллик деб қараладиган камчиликларини эълон қилди. Актирсанинг Америка, Россия ва Испаниядаги мухлислари унинг актрисалик қобилияти, ташқи кўриниши ва ўзини эркин тутишини эътироф этган. Туркиялик мухлислар унинг актрисалик маҳоратини ошириши кераклигини, шу билан биргаликда ташқи кўриниши пластика билан тўғриланганини ва умумий стандартларга мослаштирилганлигини айтган.\nШу билан бирга Ҳанде Эрчел янги имижини намойиш қилган эди.


Пардоз | Beka.uz\nПардоз қилиш қоидалари ва ашёлари, уларни тўғри танлаш, ишлатиш ва сақлаш борасида маслаҳатлар.\nПардоз буюмларини узоқ сақлаш сирлари\nдушанба, 2015 Август 17 Мухлиса\nҲар бир аёл ўзига ёққан маълум бир косметика воситаси узоқ хизмат қилишини истайди ва бунинг учун қўлидан келганча ҳаракат қилади. Аммо шундай усуллар борки, улар сиз яхши кўрган лак, туш, лаб бўёғингизни сифатини бузмасдан, яхши сақланишига ёрдам беради.\nКўз пардози сирлари\nшанба, 2015 Август 15 Мухлиса\nҲар бир аёл, чиройли пардозни нафақат "Гўзаллик салони"да, балки уйида ҳам бажаришни истайди. Шундай пардозлардан бири - бу кўз пардози бўлиб, уни тўғри танлаш ва бажариш кўп гўзалларнинг энг катта муаммоси бўлиб келган. Қуйидаги тавсиялар шундай муаммоларни бартараф этишда сизга кўмаклашади деган умиддамиз.\nТўғри макияж қилиш сирлари\nякшанба, 2015 Май 31 Мухлиса\nКўпгина аёллар пардоз қилаётганда кичик хатоларга йўл қўйишади. Бу камчиликлар уларнинг ёшини бир неча йилга "қаритиш"га қодир эканлигини эса хаёлларига ҳам келтиришмайди. Бунга йўл қўймаслик учун қуйидаги хатоларни такрорламанг!\nПардоз воситалари хариди\nсешанба, 2015 Феврал 24 Мухлиса\nБаъзида фалон пулга номдор пардоз воситасини сотиб оламиз-у, қалбакилиги ёки муддати ўтганини кейин билиб қоламиз. Бу восита ҳуснимиз ва саломатлигимизга зарар етказса-чи? Унда бир дардимиз ўн бўлади. Хўш, ҳақиқийсини қалбакисидан қандай ажратиш мумкин? Бунда қуйидаги белгилар бизга ёрдам бериши мумкин...\nЛаб бўёғини танлаш\nдушанба, 2015 Феврал 16 Мухлиса\nЛаб бўёғининг рангини юз, кўз, соч ва кийимнинг рангига мос келадиган қилиб танлаш тавсия этилади. Кундузи ва кечқурун лабга туси турлича бўлган бўёқ суртиш лозим. Кундузги лаб бўёғининг ранги кечқурунги лаб бўёғи рангига нисбатан оч ва туси анча юмшоқ бўлиши керак.\nТонал кремини танлаш\nжума, 2015 Феврал 13 Мухлиса\nАксарият аёллар юзларига тонал кремини суртиб, сўнг упа билан ишлов беришади. Нима деб ўйлайсиз бу усул қанчалик тўғри?\nЮзингиз қуруқшаган бўлса, куз-қиш мавсуми учун таркибида озиқлантирувчи бирикмаларни жамлаган тонал кремини танланг. Юзингиз терисига мос келадиганини танлаш учун озроқ тонал кремни қўлга суртиб кўринг, осон суртилса, демак, бу сизники!\nЖами мақолалар: 8


Муаллимнинг обрўйини кўтариб, таълимни тўғри йўлга қўймас эканмиз, натижа бўлмайди — Президент ўқитувчилар билан суҳбатлашди - Халқ сўзи\nМуаллимнинг обрўйини кўтариб, таълимни тўғри йўлга қўймас эканмиз, натижа бўлмайди — Президент ўқитувчилар билан суҳбатлашди\n18:28 08 Октябр 2021 Сиёсат\nПрезидент Шавкат Мирзиёев Термиз шаҳридаги 9-ихтисослаштирилган мактаб-интернатини бориб кўрди.\nБу мактаб 1979 йилда қурилган. Бинолар эски, хоналар камлиги туфайли талабга жавоб бермай қолган. Ўқувчи ўрни бор-йўғи 250 та.\nТаълим сифати эса жуда яхши. Ўқувчиларнинг олий таълим ва ихтисослаштирилган мактабларга кириш кўрсаткичлари юқори.\nҚолаверса, атрофда янги уйлар қурилиб, аҳоли сони кўпайиши билан мактабга талаб ошиб бормоқда.\nПрезидент ушбу муассаса ўрнида 1 минг 500 ўринли замонавий мактаб барпо этиш мақсадга мувофиқлигини таъкидлади.\n— Мамлакатимиз бугун ўз олдига қўяётган мақсадларни амалга оширадиганлар - кадрлар. Муаллимнинг обрўйини кўтариб, таълимни тўғри йўлга қўймас эканмиз, натижа бўлмайди. Шунинг учун келгуси беш йилда мактабларни таъмирлаш ва реконструкция қилиш бўйича янги Миллий дастур қабул қилинади, — деди Шавкат Мирзиёев.\nДавлат раҳбари ушбу мактаб ўқитувчилари билан суҳбатлашди. Улар мактаб таълимини яхшилаш ва муаллимларни рағбатлантириш бўйича таклифларини айтди.\nШу ерда Сурхондарё вилоятида умумтаълим тизимини ривожлантириш чоралари муҳокама қилинди. Сурхондарё вилоятида 96 минг қўшимча ўқувчи ўрни яратиш режалаштирилган. Бунинг учун 21 та янги мактаб ва 358 та мактабларда янги бинолар қурилади, 116 та мактаб мукаммал таъмирланади. Ахборот технологиялари, математика, кимё-биология фанларига ихтисослашган 19 та мактаб ташкил этилади.\nМаълум қилинишича, Фарғона вилояти ИИБ Тергов бошқармаси гумонланувчиларга Ўзбекистон Республикаси Жиноят кодексининг тегишли моддаси билан жиноят иши қўзғатган, ҳозирда дастлабки тергов ҳаракатлари олиб борилмоқда.\nСамарқандда йил давомида 700 дан ортиқ божхона қоидабузарликлари аниқланган\nМарказий банк раҳбари энергия нархларининг либераллашувига изоҳ берди\nЎзбекистонда аудиторлик хизматлари бозори ислоҳ қилинди\nСаудия Арабистонида яшовчи 34 ёшли аёл бирданига 10 нафар чақалоқни дунёга келтирди\nШифокор «Омикрон» штаммининг асосий белгилари ва энг хавфли жиҳати ҳақида маълумот берди


2017 yil 20 aprel, soat 10-00\n1. 2017 йилнинг 1 чорагида қурилиш материаллари соҳасини ижтимоий¬ иқтисодий ривожлантириш якунлари ва Ўзбекистон Республикаси Ҳукуматининг 2017 йил 18 апрелдаги йиғилиши\n2017 йил 1 чораги якунларига кўра қурилиш материаллари тармоғида барқарор иқтисодий ўсиш суръатларини таъминлаш, тармоқни рақобатбардошлигини ошириш ҳамда диверсификация қилиш бўйича амалга оширилган ишлар ва 2017 йил 2 чораги учун вазифалар;\nэкспорт прогноз кўрсаткичларини бажарилиши;\nинвестиция, маҳаллийлаштириш, техник ва технологик қайта жиҳозлаш Дастурларини ижроси;\nянги иш ўринларини ташкил этиш ва касаначилик бўйича Дастур кўрсаткичларини бажарилиши;\nбириктирилган касб-ҳунар коллежлари билан ҳамкорлик муносабатлари;\nқора ва рангли метал топшириш бўйича белгиланган режани бажарилиши;\nишлаб чиқариш харажатларини қисқартириш ва маҳсулотлар таннархини пасайтириш бўйича белгиланган прогноз кўрсаткичларини бажарилиши;\nэнергия сарфини қисқартириш ва кам энергия сарфловчи технологияни жорий қилиш Дастурининг ижроси (05.05.2016 йилдаги ПҚ-2343);\n2016-2020 йилларда қурилиш индустриясини янада ривожлантириш бўйича чора-тадбирлар Дастурини ижроси (28.09.2016 йилдаги ПҚ-2615);\nжисмоний ва маънавий эскирган технологик ускуналарни янгилаш бўйича амалга оширилган ишлар;\nакциядорлик жамиятларининг давлат акция пакетларини хорижий инвесторларга сотиш бўйича Ҳукумат қарорларининг ижроси (28.04.2015 йилдаги ПҚ-2340 ва 05.08.2016 йилдаги ВМҚ-252);\n“Халқ билан мулоқот йили” давлат дастурини ижроси;\nижро интизоми, жумладан қонунчилик ва меъёрий-ҳуқуқий ҳужжатлар билан ишлаш ҳамда жисмоний ва юридик шахсларнинг мурожаатлари билан ишлашнинг ҳолати тўғрисида.\n2..Ҳудудларни 2017-2021 йилларда қурилиш материаллари саноатини ривожлантириш дастури тўғрисида.\nHajmi: 18.28 KB


Мафтункор Муғла бамисоли беҳиштдир - Уч илдиз\nby Тўлқин Эшбек · 13.04.2022\nАфсонавий бамисоли беҳиштлар ҳақида эшитиб, унга ҳавас қилганмиз.\nБундай хушманзара жойлар хаёлда эмас, ҳаётда ҳам мавжуд бўлиб, уни ўзимизнинг қардош Туркия заминида кўришингиз мумкин. Туркиянинг жануби-ғарбий учида жойлашган Муғла масканига ҳар йили 1 миллиондан зиёд хорижлик сайёҳ ташриф буюради!\nОммабоп сайтларимиздан бири ҳисобланмиш https://hordiq.uz/2022/04/11/er-yuzidagi-yashirin-jannat-mugla/ да ёритилган «Ер юзидаги яширин жаннат – Муғла (фото)» фоторепортажида қайд этилишича, Олтинранг қуёш, мовий осмон ва яшил табиатнинг барча гўзалликларини ўзида мужассам қилган Муғла, Эгей ва Ўрта ер денгизларининг феруза сувлари ва 8 минг йил ортга, тарих қаърига саёҳат қилишга ундайдиган ўнлаб қадимий шаҳар харобалари билан сайёҳларнинг энг севимли масканларидан бири хисобланади ва ер юзининг яширин жаннати дея таърифланади.\nУмумий узунлиги 1479 километр бўлган денгиз қирғоқлари билан Туркиянинг энг узун қирғоқ чизиғига эга бўлган Муғла тарихий, маданий қадриятлари ва табиий гўзалликлари билан ҳар йили кўплаб маҳаллий ва хорижий сайёҳларни қабул қилади.\nҲар йили 1 миллиондан зиёд хорижлик сайёҳ ташриф буюрадиган Муғла, Туркиянинг жануби-ғарбий учида жойлашган бўлиб, у шимолда Айдин, шимоли-шарқда Денизли ва Бурдур, шарқда Анталия, жанубда Ўрта ер денгизи ва ғарбда Эгей денгизи билан ўралган.\nМуғла денгиздан 670 метр баландликда, текис қояликлар шакли билан қизиқарли кўринишга эга Асар тоғининг этагида жойлашган.\nЭгей минтақасининг жанубида жойлашган шаҳар, ажойиб денгизи ва табиий гўзалликлари билан бир қаторда Кария, Ликия, Рим, Византия, Салжуқийлар ва Усмонийлар каби кўплаб цивилизацияларга мезбонлик қилганлиги билан танилган. Қадимда Кария, турклар даврида Ментеше, бугунги кунда Муғла деб аталадиган бу шаҳар дунёга машҳур саёҳатчи Авлиё Чалабий ва машҳур тарихчи Геродот асарларида ҳам тилга олинади.\nТабиий, тарихий ва маданий гўзалликлари билан миллионлаб одамлар томонидан ташриф буюрилган Муғла, Бодрум, Фетҳие, Мармарис туманлари ва ҳар бири алоҳида бўлган юзлаб кўрфазлар билан уйғунлашган ҳолда ажойиб манзара касб этади.\nМуғла ўзининг мафтункор мовий денгизи, олтинранг қуми ва қуёши, яшил табиати шунингдек, тақдим этган турли имкониятлар билан бой салоҳиятга эга. Сув спорти, велоспорт, табиат қўйнида сайр қилиш, парапланда учиш, баланд тоғ туризми, ғорлар, соғломлаштириш ва маданий туризм масканлари кабилари билан шаҳардаги муқобил туризмнинг хилма-хиллигини ташкил этади.\nМуғлада боришингиз керак бўлган жойлар:\nМузейда археология, этнография, гладиаторлар ва табиий тарих заллари ва ҳовли мавжуд. Музейда 5-9 миллион йил аввал яшаган тирик мавжудотларнинг қолдиқлари, маҳаллий кийим-кечак, кийим-кечак ва ашёлар кўргазмага қўйилган.\nКапалаклар водийси Муғла вилоятининг Фетҳие туманидаги Ўлик дениз чегарасида жойлашган водий хисобланади. Эндемик турлари туфайли жаҳон мероси сифатида муҳофаза қилиниши тавсия этилган 100 та тоғдан бири бўлган Боботоғ этагида жойлашган Капалаклар водийси 1995-йил 8 февралда 1-даражали муҳофаза қилинадиган табиий ҳудуд деб эълон қилинган ва бу ерда ҳар қандай қурилиш ишлари таъқиқланади.\n350 метр баландликдаги тик тош деворлар билан ўралган водий ўз номини 80 дан ортиқ капалак турларидан, хусусан, йўлбарс капалакидан олган. 50 метр баландликдан қуйиб келаётган шаршара водийнинг ўртасидан оқиб ўтувчи сой билан Ўрта ер денгизига қуйилади.\nКема саёҳати/мовий тур:\nКемада сайр қилиб, мовий осмон, яшил табилат ва феруза денгиз сувларини томоша қилишни севувчилар учун Муғла мўъжизанинг ўзгинасидир.\nАзиз сайтимиз мухлислари!\nЮқоридаги биргина фотолавҳадан баҳраманд бўлиб, қанчалик роҳатландингиз?\nАгар ўша фусункор жойларга бориб кўриш насиб этса, бундан минг чандон кўпроқ ҳузур қиласиз! Жонингиз роҳатда, умрингиз фароғатда бўлишини ўшанда ҳис этасиз.\nСаёҳат — жонга роҳат, деган ҳикматли сўзлар умрингиз мазмунига айлансин, илоҳим.\nгеограф тадқиқотчи, http://uchildiz.uz сайти мухбири\nNext story Уй-музейи — маънавият сарчашмаси\nPrevious story Қирғиз талабалари ўзбек адиблари асарларини тадқиқ қиладилар


Янгиликлар » Страница 8 » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » Страница 8\nРеспубликамизда биринчи бўлиб Жиззах вилоятида Ўзбекистон Миллий университетининг филиали очилди. Психология, математика, информатика ва вилоятда эҳтиёж катта бўлган бошқа мутахассисликлар бўйича юқори малакали кадрларни халқаро стандартлар даражасида тайёрлаш филиалнинг асосий вазифаси\nВилоятимиз телерадиокомпаниясида 10 нафар телеоператор ишлайди. Ўнта бўлса ўрни бошқа дейдилар. Улар орасида Аъзам ҚОСИМОВнинг алмаштириб бўлмайдиган, мустаҳкам ўрни бор. Аъзам Қосимов (суратда) деганда, ходимларнинг юзида табассум пайдо бўлади. Уни ҳам моҳир оператор, ҳам ажойиб инсон\nВилоят мусиқали драма театрида умумтаълим мактабларининг иқтидорли битирувчиларини олтин ва кумуш медаллар билан тақдирлаш маросими ўтказилди.\nЯнгиликдан хабарингиз борми?Апостиль қўйиш учун энди Тошкентга бориб юрмайсизЎзбекистон Республикаси Вазирлар Маҳкамасининг "Фуқаролик ҳолати далолатномаларини ёзиш ва нотариал органлар соҳасида ҳамда расмий ҳужжатларга апостиль қўйиш бўйича давлат хизматлари кўрсатишнинг маъмурий регламентларини\nЖорий йилнинг 1 январидан Ўзбекистон Республикаси Ички ишлар вазирлигининг Жазони ижро этиш бош бошқармаси ҳузурида Пробация хизмати ва ҳудудий бўлинмалари ташкил этилди. Жиноятларнинг олдини олиш ҳамда бартараф этишда, маҳкумларнинг қайта тарбияланишида муҳим роль ўйнайдиган ушбу тизим хорижий\n2018 йил мамлакатимиз янги тарихида кенг кўламли ислоҳотлар, улкан бунёдкорлик ва ободонлаштириш ишлари амалга оширилган йил сифатида алоҳида саҳифа бўлиб қолиши шубҳасиз. Хусусан, Президентимиз ташаббуси билан олис ва чекка ҳудудларда яшаётган юртдошларимиз ҳаётига янги мазмун бахш этган "Обод


Прага инқилобнинг 20 йиллигини нишонлади\n05 декабр 2021, Тошкент вақти: 07:07\n1989 йил 17 ноябр куни қон тўкилишсиз бошланган инқилоб Чехословакияда коммунистик режимни қулатди.\nМазкур сана муносабати билан Прагада бўлиб ўтган тадбирда Чехия президенти Вацлав Клаус ва Бош вазири Ян Фишер иштирок этдилар.\n- Биз бугунги глобаллашув даврида мустабид ўлкаларда ҳуқуқлари топталаётган инсонлар тақдирига бефарқ бўлмаслигимиз, озодлик истаётган бу инсонларга қўл чўзишимиз керак. Қандайдир шартномалар эвазига инсон ҳуқуқлари топталишига жим қараб турмаслигимиз лозим, деди Чехиянинг аввалги президенти, таниқли диссидент Вацлав Ҳавел бахмал инқилобининг 20 йиллиги муносабати билан қилган нутқида.\n"Бахмал инқилоби"дан сўнг 1990 йилда Чехословакияда 40 йил ичида илк бор демократик сайловлар ўтказилган¸ 1993 йилга келиб эса сиёсий етакчилар келишуви билан мамлакат Чехия ва Словакияга бўлинган эди.


Яна 11 кишида коронавирус инфекцияси қайд этилди ва жами 2802 кишини ташкил қилмоқда\n2020 йил 19 май соат 10:00 ҳолатига кўра, Ўзбекистонда коронавирус инфекцияси қайд этилганлар сони 2802 (+11) нафарни ташкил қилмоқда. Қайд этилган янги касалланиш ҳолатларининг 10 нафари хориждан келган фуқароларда (улардан 7 нафари Россиядан келган ва 3 нафари халқаро юк ташувчи автомашина ҳайдовчиси) ҳамда 1 нафари олдиндан карантинда бўлган фуқаролар орасидан аниқланган.\nАйни пайтда юртимизда 2314 нафар коронавирус инфекциясига чалинган фуқаролар бутунлай соғайиб, 475 нафар бемор даволанмоқда, улардан 6 нафарининг аҳволи оғир.\nЎзбекистонда 18 май соат 23:00 ҳолатига кўра, коронавирусга чалинганлар сони 12 кишига ошиб, 2791 нафарга етди. Бу ҳақда Соғлиқни сақлаш вазирлиги хабар бермоқда. Айни вақтда 464 нафар бемор даволанишни давом эттирмоқда. Қайд этилган 12 та янги касалланиш ҳолатининг саккизтаси халқаро юк ташувчи автомашина ҳайдовчиларида, биттаси Тожикистондан келиб, карантинга олинган, учтаси эса олдиндан карантинда бўлган фуқаролар орасидан аниқланган.\nКун давомида аниқланган касалланиш ҳолатлари сони 38 тани ташкил этди. Ушбу ҳолатларнинг олтитаси Навоий вилоятида, 14 таси Самарқанд вилоятида, қолган 18 таси эса Тошкентда аниқланган.\nЎзбекистонда коронавирус инфекцияси илк бор қайд этилганидан буён 2314 киши (жумладан, 18 май куни 67 киши) соғайиб, реабилитацияга кузатилди. Коронавирус инфекцияси асоратлари оқибатида 13 нафар бемор вафот этган.\nЎзбекистонда коронавирус инфекцияси қайд этилганлар сони 3189, дунёда эса 5520738 киши...\n24 май куни коронавирусга чалинган 49 беморнинг 36 нафари аҳоли орасидан аниқланган\nДолзарб мавзу: Рамазон ойидан кейин тутиладиган олти кунлик рўза фарзи қандай?\nБу йил Рамазон байрамини қандай нишонлаймиз, Ҳайит намози ўқиладими?\nАлишер Усмоновнинг хайрия маблағи юртдошларимизга етказиляпти


Ўзбекистонлик ҳакамлар U-23 Осиё чемпионати саралаши учрашувларида ишлайди | Qalampir.uz\nЎзбекистонлик ҳакамлар U-23 Осиё чемпионати саралаши учрашувларида ишлайди\nСпорт\t14 Март 2019 11:36 2449\nЖорий йилнинг 22-26 март кунлари бутун Осиё бўйлаб U-23 Осиё чемпионати саралашидан ўрин олган учрашувлар бўлиб ўтади. Ушбу ўйинлврни бошқариб бориш учун бир қатор Ўзбекистонлик ҳакамлар ҳам таклиф олишди.\nЖумладан, Азиз Асимов ва Руслан Серазетдинов Саудия Арабистонида бўладиган саралашда иштирок этишса, Тимур Гайнуллин Мьянмадаги саралаш ўйинларини бошқариб боради. Шерзод Қосимов ва Алишер Усмонов Вьетнамга йўл олишади. Валентин Коваленко эса Баҳрайнда бўладиган саралаш баҳсларига таклиф этилган.\nЭслатиб ўтамиз, Ўзбекистон олимпия терма жамоаси ҳам U-23 Осиё чемпионати саралашидан ўрин олган баҳсларда иштирок этади. Саралаш ўйинлари Тошкентда бўлиб ўтади. Олимпия терма жамоасига Ҳиндистон ва Тожикистон терма жамоалари рақиблик қилишади. Ўйинларнинг барчаси “Пахтакор” стадионида бўлиб ўтади.\n22 Февраль 19:00 59146\n24 Февраль 16:24 31449\n22 Февраль 11:14 31053\n24 Февраль 23:42 28121\n22 Февраль 17:13 26923


Бош сахифа > Янгиликлар > САМАРА ВА ОРЕНБУРГДАН ФУҚАРОЛАРНИ ПОЕЗДЛАР ОРҚАЛИ ҚАЙТАРИШ БОШЛАНДИ\nБугун Ўзбекистон Республикаси фуқароларини Россия – Қозоғистон давлат чегарасидан ўтказиш масаласи бўйича Республика махсус комиссияси ҳамда Россия ва Қозоғистон томони билан келишувга биноан, Ўзбекистон фуқароларини йўловчи поездлари орқали олиб келиш жараёни бошланди. Бу ҳақда "Ўзбекистон темир йўллари" АЖ матбуот хзимати хабар берди.\nТошкент – Бузулук – Тошкент йўналишидаги поезд 918 нафар йўловчи билан бугун тунда Ўзбекистон томон йўлга чиқади.\nТошкент – Кинель – Тошкент йўналишидаги поезд эса 7 август куни 918 нафар йўловчи билан тушдан сўнг Ватанимиз томон ҳаракатланишни бошлайди.\nПоезд чипталари фақат Ўзбекистон Республикаси фуқаролари учун Бузулук ва Кинел вокзалларида сотилди. Бузулук - Тошкент йўналишидаги чипталар нархи 1 млн 287 минг сўм (9259 рубль), Кинель - Тошкент – 1 млн 357 минг сўм (9761 рубль).\nЙўл давомида йўловчи поездлар фақат техник кўрик учун тўхтатилади, яъни станция-вокзалларда йўловчиларнинг платформага тушишига рухсат этилмайди.\nКўрилганлар сони: 1929


Феруза Норматовага сирли ошиқдан яна қимматбаҳо совғалар келди — видео - ShouBiz.uz\nЯнгиликлар 14:17 | 24.5.22\nФеруза Норматовага сирли ошиқдан яна қимматбаҳо совғалар келди — видео\nАввалроқ актриса тилла тақинчоқлар ва iPhone 13 Pro Max олганди\nАктриса, вайнер Феруза Норматова сирли инсондан иккинчи бор қимматбаҳо совға олди.\nБу гал актрисага 3 та қутичада бриллиант тақинчоқлар берилган. Улардан бири бўйинга тақиладиган тақинчоқ. Пушти гуллар билан безатилганида эса узук ва зиракли жамланма бор. Шунингдек, совғалар орасида соат ҳам бўлган. Уларнинг барчаси тўқ кўк рангда.\nЭслатиб ўтамиз, актрисага биринчи гал тилла тақинчоқлар ва iPhone 13 Pro Max совға қилинганди. вайнер уларни видеога олиб, ўз саҳифасига жойлаган ва ҳаммаси вақти соати билан бўлишини ёзиб қолдирган. Шунингдек, Феруза Норматова уни сийлаган инсонни Аллоҳ сийлашини тилаган.\nАввалроқ Тиктокер Паризодага мухлисларидан бири 24 млн сўмлик бриллиант совға қилганди. Паризода машинада ўтирган пайтида совғани очган. Видеода узукнинг нархи 24 миллион сўм деб ёзилганини ва у 750 «пробали» эканини кўриш мумкин. Шунингдек, у 6,56 граммни ташкил қилади.\n«Қаранг совға келди. Нархи 24 миллион сўм. Бриллиант. Раҳмат», — дейди Паризода.


Наманганда ёш оилаларга "Камолот" уйи топширилди\n21:13 / 12.05.2015 2504\nНаманган вилоятининг Уйчи туманида тўрт қаватли, 32 хонадондан иборат “Камолот” уйи фойдаланишга топширилди. Замонавий архитектура лойиҳалари асосида барпо этилган кўп қаватли уйда ёш оилалар учун барча шароит ва қулайликлар яратилган.\nУнинг тантанали фойдаланишга топшириш маросимида сўзга чиққанлар Президентимиз раҳнамолигида истиқлол йилларида мамлакатимизда амалга оширилаётган кенг кўламли ислоҳотлар инсон ва унинг манфаатларига қаратилгани, аҳоли, хусусан, ёшларни ҳар томонлама қўллаб-қувватлаш давлат сиёсати даражасига кўтарилганини алоҳида қайд этишди.\nВилоятнинг Уйчи тумани марказида фойдаланишга топширилган янги уй-жойлар ҳам бу фикрларнинг ёрқин далилидир.\n— Янги уйга кўчиб ўтганимиздан хурсандмиз, — дейди спортнинг қўл жанги тури бўйича беш карра Ўзбекистон чемпиони, спорт устаси Расулжон Жўраев. — Бу ерда барча қулайликлар муҳайё. Бундай уйлар имтиёзли кредит асосида берилиши биз — ёш оилалар учун катта имконият ва ғамхўрликдир.\nТантанали тадбирда вилоят ҳокими Б.Юсупов иштирок этди.


“Заковат”нинг самараси – Сурхон тонги\nБош саҳифа / Таълим / “Заковат”нинг самараси\nМай 11, 2018\tТаълим Изоҳ қолдириш 836 Кўрилди\nБугунги кун ёшларининг зукко ва топқир бўлишида таълим жараёнида ташкил этиладиган тўгаракларнинг аҳамияти катта.\nАввало, тўгараклар боланинг бўш вақтини мазмунли ташкил этиш ва уларга сифатли таълим беришда муҳим. Хусусан, ёшлар орасида китобхонликни тарғиб қилиш, уларнинг интеллектуал салоҳиятини юксалтириш ҳамда баҳс-мунозаралар орқали фикр доирасини кенгайтиришга қаратилган, ақлни чархловчи ўйинларни ташкил этишда “Заковат” тўгараги ҳам эътиборга лойиқдир. Жумладан, Музработ саноат ва хизмат кўрсатиш касб-ҳунар коллежида ҳам февраль ойидан бошлаб “Заковат” интеллектуал ўйини ўтказиб келинмоқда. Дастлаб, ўқувчилар саволларни топишда, ўз фикрини баён қилишда қийналарди. Ҳозирда эса уларнинг жамоа билан ишлаш масъулияти шаклланаяпти. “Заковат” саволларининг аксарияти фанлар юзасидан тузилади. Агар ўқувчилар қайси фандан берилган саволга жавоб тополмаса, ўша фан ўқитувчиси билан кейинги ўйингача шуғулланишга йўналтирилиб, ўша мавзу қайта мустаҳкамланади. Ҳар ҳафта икки маротаба ташкил этиладиган ушбу ўйинлар ўқувчи-ёшларни саволларга мантиқан ёндашишга ундаяпти. Ҳақиқат баҳсда туғилади, деб бежиз айтилмаган. Хусусан, ўқувчилар ҳам берилган саволларнинг ечимини топиш жараёнида кўплаб бахсли ҳолатларга дуч келишади, лекин бундай вазиятларнинг ижобий томони шундаки, билимдонлар бир бирларининг фикрларини тинглашни ҳамда ўзининг дадил фикрини ҳимоя қила олишни ўрганаяпти. “Заковат” ўйинларига қизиқувчи ўқувчилар бўш вақтларини мазмунли ўтказадилар ва нав батдаги ўйинларга мантиқий саволлар ҳам тузишади.\nЁшларимиз заковатли, билимда чиниққан ва теран фикрли бўлса, улар ҳар қандай муаммоли ҳолатлардан чиқиш йўлини топишда ҳам кучли ирода, мулоҳазакорлик билан ёндашади.\nМузработ саноат ва хизмат кўрсатиш\nкасб-ҳунар коллежи ўқитувчиси\nОлдинги Тинчлик қадри\nКейинги Хотира турнири\nОқибат қалбни покласин\nБолажонларга байрам туҳфаси


Ғўза орасидаги соя фермер даромадига соя соладими? - Ishonch.uz\nБош саҳифа Бош саҳифа Ғўза орасидаги соя фермер даромадига соя соладими?\nҒўза орасидаги соя фермер даромадига соя соладими?\nБўстон тумани ҳокими Садбархон Мамитованинг «Соя қани?» дея фермерларни қистовга олгани акс этган аудиоёзув кўпларнинг ёдидан кўтарилмаган бўлса керак. Эслайлик: маҳаллий амалдор ҳосилнинг ҳисобини сўрар экан, гарчи пахта режасини 120 фоизга бажарган бўлса-да, «сояни 5 тоннадан 1 грамм ҳам кам топширган» фермерларнинг ерини олиб қўйиш билан таҳдид қилган эди.\nЎтган йил октябрь ойида рўй берган воқелик жамоатчилик томонидан озмунча эътирозларга сабаб бўлмади ахир!\nХабарингиз бор, 2020 йил май ойида давлат раҳбарининг Андижонга ташрифи чоғида қатор лойиҳалар тақдимоти баробарида ғўза орасига соя экиш тажрибасини яратиш, жумладан, янгиликни амалда синаб кўриш масаласи кун тартибига қўйилди. Шундан сўнг вилоятнинг қарийб барча ҳудудларида юзлаб хўжаликларда ғўза қатор ораларига соя экишга киришилди. Янги тажриба муваффақиятли рўёбга чиқиши учун пойтахтдан таклиф этилган қишлоқ хўжалиги фанлари доктори, профессор Дилором Ёрматова деҳқонларга йўл-йўриқ кўрсатиб турди. Чунки олима 2010-2011 йилларда Сирдарё вилоятида юқорида зикр этилган усулни амалиётда синаб, юқори самарадорликка эришган эди-да!\nХўш, соя қандай ўсимлик ўзи? Сўз бораётган тажриба натижалари хусусида гапиришдан аввал мазкур дуккакли экин ҳақида қисқача маълумот берсак.\nСоя – дунё миқёсида бебаҳо ўсимлик сифатида қадрланади. Унинг бир қатор маҳаллий навларини яратган андижонлик олима, қишлоқ хўжалиги фанлари номзоди Маъмура Маннопованинг қайд этишича, ривожланган мамлакатларда соя донидан озиқ-овқат саноатида, жумладан, оқсил тақчиллигини бартараф қилишда кенг фойдаланилади. Соя уни калорияси буғдой унига нисбатан бирмунча юқори. Таққос учун: 100 грамм соя унида 450 калория бўлса, шунча миқдордаги буғдой уни 360, мол гўшти 138, тухум 162, сут 66 калорияга эга. Соя сути турли хасталикларга даво экани баробарида чанқоқбосди парҳез ичимлик ҳамдир. Ушбу экиндан олинадиган мойни Ер юзи аҳолисининг 40 фоизи экологик жиҳатдан энг тоза ва яхши ҳазм бўлувчи ўсимлик мойи сифатида истеъмол қилади. АҚШ, Япония, Жанубий Корея, Хитой, Исроил каби мамлакатларда соя оқсили асосида донадорлаштирилган оқсил тайёрланиб, ундан колбаса, сарделка, ветчина, окорочка, конфет, торт, пишлоқ сингари юқори тўйимли озиқ-овқат маҳсулотлари ишлаб чиқаришда фойдаланилади. Хитойликлар унинг донидан 300 хилдан ортиқ таом тайёрлайди.\nЮқоридагилардан келиб чиқиб фикрлайдиган бўлсак, масала бежиз кун тартибига чиқмагани аён бўлади.\nАна энди амалий ҳаракатлар-у ҳосилнинг чўғидан гаплашсак?\nАндижон вилояти бўйича ўтган йили оз эмас, 15 минг гектар майдонга соя экилди. Яъни, ғўза қатор ораларининг 10 минг гектарига уруғ тушган бўлса, тағин 5 минг гектар ерга такрорий экин сифатида жойлаштирилди. Яна ҳам аниқроқ айтсак, 3 минг 608 нафар фермер янгиликни синаб кўрди. Тўрт ойлик саъй-ҳаракатлардан сўнг вилоят бўйлаб олинган якуний натижа эса кутилаётган ҳосилдорликнинг бор-йўғи 38,6 (!) фоизини ташкил этди, холос. Хусусан, режадаги 3 минг 26 тонна ўрнига 1 минг 169 тонна соя дони йиғиб-териб олинди. Бошқа ҳудудлар қатори юқорида зикр этилган Бўстон туманида ҳам 42,7 фоизлик кўрсаткич қайд этилгандики, ҳоким Садбархон Мамитованинг «Соя қани?» дея фермерларнинг бошида нега «қамчи ўйнатгани» аёнлашади.\nСаратон офтобида шунча заҳмат-у риёзат (ахир ғўза орасига доналаб уруғ қадаб чиқишнинг ўзи бўладими?) чекиб, яна денг, сояшунос олиманинг тавсиялари асосида дала юмушларини ташкил этган деҳқонларнинг салкам ярим йиллик «тоат-ибодати» нега ҳавога учди? Камига аксарият фермерлар мазкур жараён ортидан даромад ўрнига нега зиён кўришди? Воқеликни бир фермер хўжалиги мисолида таҳлил қилиб кўрайлик-чи, қани?!\nОлтинкўл туманидаги «Истиқлол» илмий экспериментал фермер хўжалиги раҳбари Тоҳиржон Режаповга ҳам 2 гектар ерга такрорий экин ўрнида соя етиштириш кўрсатмаси берилди. Тоҳиржон Режаповни наинки туманда, вилоятда ҳам яхши билишади: мустақилликнинг дастлабки йилларида бир муддат Олий Мажлисга депутат бўлган. Эллик йиллик деҳқон – фермерлик ҳаракатини биринчилардан бўлиб бошлаб берган илғорлардан. Хўжалик ташкил топибдики, ғалла, пахта ва пилла етиштириш кўрсаткичлари анча-мунча ҳамкасблари ҳавас қилгулик даражада.\nХуллас, Тоҳиржон Режапов ғалладан бўшаган 2 гектар ерга соя экди ва кузда 1 минг 200 килограмм дон олди. Бу – ҳосилдорлик гектар ҳисобига 6 центнердан тўғри келди, дегани. Энди харажат ва даромаднинг мутаносиблигини фермернинг ҳисоб-китоби бўйича чўтга солсак!\nФермер барча учун бирдай тавсия этилган хориж селекциясига мансуб навдан 200 килограмм харид қилганини айтади. Бунинг учун ҳар килограмми 37 минг сўм бўлган уруғлик 7 миллион 400 минг сўмга тушади. Ерни экинга тайёрлаш мақсадида ҳайдов трактори ёлланиб, айни хизмат учун механизаторга 800 минг сўм ҳақ берилади. Бундан ташқари, ҳайдов жараёнида 80 литр дизел ёнилғиси сарфланади. Ҳайдовдан сўнг ер текислаш, эгат олиш ҳамда борона қилиш агротехник тадбирларига ҳам яна 80 литр ёнилғи ишлатилади. Ихтиёрида ерга уруғ қадовчи техника йўқлиги боис, қўл меҳнатига суянади: 5 киши ҳар бири кунига 80 минг сўмдан ҳақ олиб, икки кун давомида 800 минг сўм эвазига уруғни экиб беради. Лекин ўсимлик бўй кўрсатган паллада уруғликнинг 50-60 фоизи униб чиқади, холос. Ҳосилдорлик яхши бўлмаслигини кўз олдига келтирган фермер яккам-дуккам кўчатлар орасига иккинчи марта уруғ эктиради. Бунинг учун деҳқон аёллар 250 минг сўм хизмат ҳақи олишади. Ана шундан кейингина даланинг 85-90 фоиз қисмида кўчат униб чиқади.\nПарвариш жараёни бошланишидан то ҳосил етилгунга қадар экинзорга 1 миллион сўмдан зиёд маблағ эвазига ўғит солинади. Тўрт бор суғорилади. Бунинг учун сувчи гектар ҳисобига 50 минг сўмдан жами 400 минг сўмни қуртдай санаб олади. Тўғри-да, мушук текинга офтобга чиқармиди? Экинзорни бегона ўтлардан тозалаш ва шу каби бошқа тадбирларга нақд пул сарф этилмайдики, бу юмушлар баҳонасида фермернинг оила аъзолари кеч кузгача даладан бери келмаганини таъкидлаш шарт бўлмаса керак?\nШу тариқа ҳосил пишиб етилади ва икки кун мобайнида беш нафар ўримчи 500 минг сўм хизмат ҳақи эвазига икки гектар ердаги сояни юлиб, хирмонга ғарамлайди. Комбайнчи эса 20 литр ёнилғи ва фермернинг қўлидаги 200 минг сўмни кўргач, соя донини бир зумда поясидан ажратиб беради. Умумий ҳосилдорлик эса, юқорида айтганимиздек, 1 минг 200 килограммни ташкил этади. Демак, икки гектарга экилган уруғ то пишиб етилиб, донга айланиб, хирмонга тўкилгунча фермер 13 миллион сўмнинг нари-берисида харажатга тушяпти.\nФермерлар етиштирган соя донини ёғ-мой корхонаси харид қилаётган экан: ҳар килограммига 8 минг сўмдан ҳақ тўлаб! Табиийки, Тоҳиржон Режапов сингари бошқа ҳамкасблари ҳам харидорни саволга тутишади: «Уруғликни 37 минг сўмдан олиб, ҳосилини 8 минг сўмдан сотамизми? Қани адолат?» Буюртмачи соянинг харид баҳосини айни нарх-наводан орттиролмаслигини очиқ-ойдин айтадики, гапнинг мазмунидан «Хоҳласанг – шу, бўлмаса – катта кўча!» деган оҳанг сезилганини илғаётган бўлсангиз керак. Айни вазиятда фермерларда «Сен бўлмасанг, бошқаси!» дея бошқа харидор излаш имконияти йўқ ҳисоби – маҳсулотини кўтарасига харид қилишга кимнинг ҳам кўзи учиб турибди дейсиз? Боз устига одамлар соя мойи ёки соя унини доимий истеъмол қилишга ўрганмаган бўлса?\nҚисқаси, бошқа фермерлар қатори Тоҳиржон Режапов ҳам минг машаққатда етиштирган ҳосилини 9 миллион 600 минг сўмга ягона харидорнинг қўлига тутқазишга рози бўлади. Ҳолатнинг ҳисоб-китоби мактаб ўқувчисига ҳам аён: фермер шунча куйиб-пишиши эвазига бунёд бўлган ҳосилдан ўртача 3 миллион сўм зиён кўряпти.\nАна энди бир таққослаб кўринг: Олтинкўл томонларда такрорий экин ўрнида бир гектар ерда супурги парваришлаган деҳқон якунда камида 5 миллион сўм соф фойда олади. Шундай экан, икки гектар ерга соя экиб, якунда 3 миллион сўм зиён кўрган маъқулми ёки супурги парваришидан 10 миллион сўм соф даромад олишми? Ана энди 10 гектарлаб соя парвариш қилганларнинг кўрган зарар миқдорини хомчўт қилиб кўринг.\nУшбу жумлаларни ўқиган қишлоқ хўжалиги мутасаддилари орасида эътироз билдирувчилар топилиши мумкин: фермернинг ўзи нўноқдир-да, бор-йўғи 6 центнердан ҳам ҳосил оладими? Аммо келтирилаётган далил ягона эмас-да! Вилоят бўйлаб белгиланган режалар аро йўлда қолиб кетганини юқорида тилга олдик. Бундан аёнки, соя экиб зиён тортган юзлаб фермерларнинг аҳволи Тоҳир Режаповнинг ҳолатидан кам эмас!\nУмумий манзара шундай экан, соя етиштиришнинг турган-битгани зиён демоқчимизми? Йўқ, асло! Қайтанга, мазкур экиннинг бебаҳолигини инкор этмаган ҳолда, янгиликни амалиётга жорий этишда илмий ёндашув етишмагани, хориждан келтирилган уруғликнинг маҳаллий навларга нисбатан бир неча баробар қиммат нархда экани-ю, катта-катта рақамларни қувиш ортидан кўплаб фермерларнинг «шўрига шўрва тўкилганини» таъкид этмоқчимиз, холос.\nАслида, соя парвариш қилиш андижонлик деҳқонлар учун янгилик эмас. Йигирма йиллар аввал ушбу экинга алоҳида эътибор берилиб, катта майдонларда етиштирилгани маълум. Айни кезларда Андижон ёғ-мой корхонаси таркибида соя сути ишлаб чиқарувчи технология жорий этилган, такрорий ҳолатда парвариш қилинган ўсимликдан гектар ҳисобига 20-24 центнердан ҳосил олинган эди. Ҳатто, соянинг дон ва дуккакли экинлар илмий-тадқиқот институтида яратилган маҳаллий навларини Асака тумани фермерлари синаб кўриб, эртаки экин ҳисобига ҳосилдорликни ҳар гектар майдондан 35-40 центнергача етказишаётгани ҳам айни ҳақиқат.\nҲозирги ҳолатда-чи? Хориждан келтирилган уруғлик бўйича фермер кимга даъво қилади? Дангал гапни айтсак, фермернинг арз-додига ким қулоқ солади?\nҲар қандай янгилик, айниқса, турган-битгани меҳнат ва харажат билан боғлиқ бўлса, оммавий равишда эмас, балки бир нечта тор доираларда эксперимент қилиниши нодонгаям аён! Узоққа бормайлик, Андижонда жорий этилган чигитни плёнка остига экиш тажрибаси ҳам саноқли хўжаликларда бир неча йил давомида олимларнинг узлуксиз назорати остида синовдан ўтказилиб, мавсумий натижалар таққосланиб, илмий тавсиялар умумлаштирилиб, янгича ёндашув яхши ўзлаштирилгандан сўнггина катта майдонларда қўллашга изн берилган эди-ку!\nЗикр этилаётган ҳолатда эса деҳқонларнинг тушига ҳам кирмаган янги тажрибани биринчи йилиёқ минглаб фермер хўжаликларида – 10 минг гектар ғўза орасида оммавий синаб кўришга тушиб кетилди. Устига устак, ҳар бир фермер хўжалигига бажарилиши мажбурий ҳисобланмиш режа қўйилдики, деҳқончиликни уддалай олмаганларнинг вазиятдан қандай чиққанлиги ўзиларигагина маълум. Ахир ҳар бир ўсимликнинг ўз агротехникаси бор. Битта эгатда икки хил экинни парвариш қилиш ортидан келадиган даромад ва буромад ҳар қандай тарози палласини ўйнатиб юбориши янгилик эмас-ку. Шундай экан, ҳали ўзини оқлаб улгурмаган тажриба учун ҳар бир фермерга режа қўйилиши қай даражада адолатли?\nАфтидан, бу йил ҳам ўтган мавсумдагидан-да каттароқ майдонларга соя экинини жойлаштириш масаласи ҳозирданоқ кун тартибига чиқмоқда. Бу гал ҳам «оғзим куйиб қолмасин» дея ўйланаётган фермерлар экин-тикин ишларида «бирор-бир экспертдан аниқ-тиниқ маслаҳат олайин» деса, йўл-йўриқ кўрсатадиган, масъулиятни бўйнига оладиган мард топилмаяпти. Бирдан-бир маслаҳатчи – Дилором Ёрматованинг сўз бораётган масалада 2010-2011 йилларда Сирдарёда тажриба ўтказиб, катта натижага эришгани ҳақидаги икки энли маълумот матбуотда қайта-қайта ёзилган бўлса-да, «Қандай қилиб? Қанақасига? Ниманинг эвазига?» сингари саволлар гирдобида ўйланаётган андижонлик аксарият деҳқонларда ҳозирча бу мавзуда бирор-бир тасаввурнинг ўзи йўқ.\nАввалги саҳифаЎзбекистонда халқаро кўргазма ва ярмаркаларни ўтказишга рухсат берилди\nКейинги мақолаРақобат йўқ жойда коррупцияга йўл очилади


Геоахборот, телемедицина ва автоматик ташхис — суперкомпьютернинг яна қандай имкониятлари бор? » Ўзбекистон янгиликлари – Zamin.uz\n, 21 2019, 23:57\n01 авг, 09:15 694 Технология\nИлмий тадқиқотчиларимиз томонидан ўрганилаётган йўналишлар орасида геоахборот тизимлар алоҳида ўрин эгаллайди. Институт олимлари томонидан таклиф этилаётган телемедицина соҳаси республикамиз учун долзарб йўналишлардан биридир. Институтда тиббиётга доир ахборотларни қайта ишлаш, уларнинг базасини шакллантириш, масофага узатиш ва таҳлил қилиш ишлари йўлга қўйилган.\nТизимнинг асосий ютуқларидан бири бу касалликни аниқлашда интеллектуал ақлни қўллаш ва унинг асосида шифокорлар учун ташхис қўйиш жараёнини тезлаштиришдир. Тизим рақамли рентген, компьютер томографияси, магнитли резонанс томографияси ва бошқа бир қанча текширувлар бўйича ахборотларни ўзида сақлайди. Касалликлар варақаси автоматик тарзда шаклланиши тизимнинг яна бир асосий ютуқларидан биридир.\nФан ва олий таълим соҳаси ходимларининг иш ҳақи ошириш бўйича қарор қабул қилинди 21 июл, 16:30\nЎзбекистонда яна бир соҳа ходимларининг маоши кескин оширилади 01 май, 15:57\nПрезидент қарори: ОТМ раҳбарлари ва ўқитувчилари маоши ўртача 25 фоизга оширилади 06 апр, 08:03\n"Инновацион фаолиятни қўллаб-қувватлаш жамғармаси" ташкил этилди 18 янв, 13:30\nХорижий мутахассислар талабалар учун онлайн маҳорат дарслари ўтказади 19 сен, 10:38


“Тафаккури бузилган айрим қавмлар” - Favvora | билим чашмасидан отилган фаввора\n2016-05-05 2087 Ko'rilgan Авлодлар қайғуси 2\nТафаккур бебаҳо инъом, лекин уни нотўғри ишлатиш катта хатар ва фалокатлар олиб келади. “Ўшанда пайғамбарлари уларнинг олдиларидан ҳам, орқаларидан ҳам келишиб: “Ёлғиз Аллоҳгагина ибодат қилинглар,” (деганларида), улар: “агар парвардигоримиз (пайғамбар юборишни) ҳоҳлаганида, албатта фаришталарни нозил қилган бўлар эди. Бас, (модомики, сизлар фаришта эмас, балки одамзод экансизлар) биз сизлар элчи қилиб юборилган динга кофирмиздирмиз,” дедилар”. (Фуссилат; 14-оят мазмуни)\nТафаккур мезони бузилган одамлар пайғамбарни инсон қиёфасида эмас, балки фаришта шаклида бўлишини орзу этган эканлар. Агар пайғамбар улар ўйлаганидек фаришта тоифасидан бўлганда, улар емас экан, ичмас экан, оила қуриб, боши ташвишдан қотган эмас экан деб яна ғавғо кўтарган бўлармиди, валлоҳу аълам. Тафаккур олами лойқаланганларнинг топадиган важҳ-карсонлари ва узр-баҳоналари кети узилмасдир. Улар билан инсон зоти талашиб тортишгани билан мажоронинг ечим доирасига етиб олиш жуда мушкул.\n“Энди Од (қабиласи)га келсак, бас, улар Ер юзида ноҳақ кибр-ҳаво қилдилар ва: “куч қуввутда бизлардан зўрроқ ким бор?” дедилар. Ахир улар ўзларини яратган Зот-Аллоҳ куч-қувватда улардан зўрроқ эканини билмадиларми?! Ва улар Бизнинг оятларимизни инкор қилгувчи бўлдилар. Бас, Биз уларга мана шу хаёти дунёда хор-расво қилгувчи азобни тоттириб қўйиш учун нахсли-шум кунларда устларига бир дахшатли бўрон юбордик. Охират азоби эса шак-шубҳасиз, янада ҳор қилгувчироқдир ва уларга (ўзлари сиғиниб ўтган бутлари томонидан ҳеч қандай) ёрдам берилмас”.\n(Фуссилат; 15-16-оятлар мазмуни)\nТафаккури соғлом бўлган қавм ҳаргиз ўзларини “зўр” билишлари асло мумкин эмас. Чунки, уларни “зўр” бўлишларига сабаб бўлган куч-қувват, жисм ва шакл-шамойил аслида Аллоҳ Субханаҳу ва Таъоло томонидан уларга берилгандир. Ўзлари молик бўлмаган нарса устида, манмансираш, кибрланиш жуда кетган ақлсизликдир. Бу кирдикорлари эвазига Аллоҳнинг Ўзи уларга жазо ирода этди. Хаёти-дунёда хор қилгувчи-дахшатли бўронни юбориб, ер юзида уларни ҳалок этди. Охиратда эса уларга ёрдам берилмаслигини ҳам баён этди. Аллоҳдан доимо соғлом ақл юргизишни, хақ йўл ва хақ иш устида тафаккур этишни сўраб юрмоқ, барчамизга жуда зарур!


Ўзбекистон вакиллари “Интервидение-2014” танловида қатнашиши мумкин - Anhor\nAnhor Все посты Ўзбекистон вакиллари “Интервидение-2014” танловида қатнашиши мумкин\nЎзбекистон вакиллари “Интервидение-2014” танловида қатнашиши мумкин\n06 Avgust 2014\nЎзбекистон вакиллари шу йил октябрь ойида Россиянинг Сочи шаҳрида бўлиб ўтадиган “Интервидение-2014” мусиқий танловида қатнашиши мумкин. Маълумотларга кўра, Ўзбекистон ўзининг иштирокини тасдиқлаган, бироқ бу борада ҳозирча расмий хабар йўқ.\nТанлов иштирокчилари орасида Россия, Хитой, Қозоғистон, Қирғизистон ва Тожикистон вакиллари борлиги қайд этилади. Кейинчалик унга яна 12 та мамлакат – Арманистон, Озарбайжон, Белоруссия, Грузия, Латвия, Литва, Молдавия, Корея Республикаси, Туркманистон, Украина, Эстония ва Япония қўшилиши режалаштирилмоқда.\nҚайд этиб ўтамиз, «Интервидение» – бу 1977 йили ташкил этилган қўшиқлар танлови. У илк бор ўтказилганидан кейин яна 4 марта – 1978, 1979, 1980 йилларда ҳамда узоқ танаффусдан сўнг 2008 йилда ўтказилган. 2014 йилда “Интервидение”ни 5-марта ўтказишга ва бу билан уни “Евровидение”га муқобил танлов сифатида тиклашга қарор қилинди. Охирги бор ўтказилган “Интервидение” танловида тожикистонлик хонанда ғолиб чиққан эди.\nАгар танлов ҳақиқатан ҳам ўтказилса ва унда мамлакатимиз қатнашадиган бўлса, Ўзбекистонни ким тақдим этиши ҳозирча номаълум.\nСенаторлар геном бўйича давлат рўйхатига олиш тўғрисидаги қонунни маъқуллади\n“Тоға” фильми “Оила даврасида” фестивалининг бош совринига сазовор бўлди


ИИВ раҳбари: 2017 йилда Ўзбекистонда 73 минг 692 та жиноят қайд этилди\n06 март 2021, Тошкент вақти: 10:29\n2017 йилда Ўзбекистонда 73 минг 692 та жиноят рўйхатга олинган бўлиб, бу аввалги йилга нисбатан 13 минг 720 тага ёки 15,7 фоизга камдир.\nБу ҳақда Ўзбекистон Республикаси Ички ишлар вазири Пўлат Бобожонов ЎзА мухбири билан суҳбатда билдирди.\nВазирга кўра, қотиллик 22, қасддан баданга оғир тан жароҳати етказиш 7,1, номусга тегиш 21,8, босқинчилик 22,8, талончилик 21, ўғирлик 6,6, фирибгарлик 5,7, безорилик 37,9, транспорт воситаларини олиб қочиш 6,2 фоизга камайган.\n2017 йилда рўйхатга олинган жиноятларнинг 9,5 мингдан ортиғи хотин-қизлар томонидан содир этилган. Фарғонада 1 минг 625, Тошкент шаҳрида 1 минг 592, Тошкент вилоятида 1 минг 402, Самарқандда 1 минг 66, Андижонда 972 ва Наманганда 751 нафар аёл жиноятга қўл урган.


UONI-13/55 TM STANDART Ø2.5 mm payvandlash elektrodlari: to'plami 2,5 kg\nПайвандлаш электродлар УОНИ-13/55 Ø2.5 мм: 2.5 кг\nAWS A 5.1:E 7015\nISO 2560-A-E 42 4 В 22 Н10\nТУ У 05416923.015-96 Э 50А–УОНИ-13/55-Ø-УД\nЕ 514 - Б 20\nУОНИ-13/55 электродлари ёйнинг барқарор ёнишини таъминлайди, металл чокининг кристаллашган дарзлар ҳосил бўлишига нисбатан юқори даражада мустаҳкамлиги ва водородни 10 см3/100 г. дан кўп сақламаслиги билан ажралиб туради. Ўта масъул металл конструкцияларини, босим остида ишлайдиган сиғимларни паст ҳарорат (+40 ºС гача) шароитида динамик юкланиш остида пайванд қилишга йўл қўйилади. Қурилишда, кемасозликда, сиғимлар қурилишида кенг қўлланилади. Катта қалинликдаги металларни пайвандлаш, қишлоқ хўжалиги техникасини қиздириб эртишда, қуймаларнинг нуқсонлари орасига эритиб қуйишда ишлатиш мумкин.\nУОНИ-13/55 электродлари углерод сақловчи (08, 20, 20Л, Ст3 турига мансуб) ва паст легирланган (16Гс, 09Г2С турига мансуб) пўлатдан ясалган ўта масъул конструкцияларни пайвандлаш учун мўлжалланган. Металл чокига нисабатан пластиклиги ва зарбга қайишқоқлиги бўйича юқори даражада талаб қўйиладиган ҳолатларда қўлланади.\nУОНИ-13/55 электродлари билан пайвандлаш тескари қутбли ўзгармас токда “тепадан-пастга” вертикал ҳолатдан ташқари, барча фазовий ҳолатларда пайвандлаш учун ишлатилади. Пайвандлашни қисқа ёйда ёки тозаланган чок қирралари бўйлаб таянч усулида тескари қутбли токда бажарилади. Ёйдаги кучланиш 23-27 В. УОНИ-13/55 электродлари пайвандланаётган деталларнинг қирраларида занг ёки мойлар мавжуд бўлган ҳолда, шунингдек ёйнинг узунлиги узайтирилганда ғоваклар ҳосил бўлишига мойил.\nМўътадил шароитда сақланганда пайвандлашдан олдин қиздириш талаб этлмайди. Нам тортиб қолган бўлса: 300-350 °С да 60 дақиқа қиздирилади.\n500-640 ≥420 ≥20 ≥127.4 ≥47\n3 350 70-90 93-97 2.5\n3.2 350 80-100 85-86 2.5\nПайвандлаш электродлар УОНИ-13/55 Ø5 мм: 5 кг\nПайвандлаш электродлар УОНИ-13/55 Ø4 мм: 5 кг\nПайвандлаш электродлар УОНИ-13/55 Ø3 мм: 2.5 кг


Ўзбекистон Тожикистонда ўз маҳсулотларини намойиш этади\n17:51 / 02.02.2017\n2017 йилнинг мартида Тожикистон пойтахти Душанбе шаҳрида Ўзбекистон Республикаси саноат корхоналари маҳсулотларининг биринчи кўргазма-ярмаркаси бўлиб ўтади.\nЎзбекистон делегацияси Тожикистонга ушбу кўргазма билан боғлиқ ташкилий масалаларни муҳокама қилиш мақсадида ташриф буюрди.\nТожикистон савдо-саноат палатаси раиси Шариф Саид Ўзбекистон делегацияси билан музокаралар чоғида кўргазма доирасида Ўзбекистон ва Тожикистон ишчи доиралари бизнес-форуми ўтказишни таклиф қилди. Бу талабни ўрганиш ва қўшни мамлакат маҳсулоти билан танишиш ҳамда тожик бозорини ўрганиш мақсадида амалга оширилади.\nБизнес форум давомида ўзаро манфаатли келишувларга эришилади. Улар тожик-ўзбек муносабатларини янги даражага олиб чиқишга, ишбилармонлар ўртасидаги мулоқотнинг кенгайиши ва икки мамлакат савдо-иқтисодий кўрсаткичлари ошишига хизмат қилади.\nЎзбекистон делегацияси Тожикистонга ташриф давомида кўргазма ўтказиладиган жойни танлаш мақсадида бир неча объектларга борган.